text:
Thursday, November 13, 2008
Nos Pasa Temponan!
Aki ta un foto cu mi a traha poco dia pasa for di cocolishinan cu laman bruto ta tira riba santo blanco na oriya di laman. Realmente mi a traha alomenos un dies di e tiponan aki, anto tur sorto di otronan tambe. E ta algo cu ta bon terapi pa mi pa mi relaha!!
Un otro pasa tempo cu nos tin ta - planta, cuida y gosa nos hofi. Aki ta sigui un foto saca recien. E foto ta un di dos mata di papaya cu nos a hinca den tera awor y nan ta creciendo bunita asina! Nan ta floriando y nos ta confia cu nos lo mira e dia cu nos lo por come un dushi papaya di nos mes palo! Temponan cu mi tabata chikito mi a yuda mi mayornan masha hopi den hofi, y mi a gusta masha. Ma ora mi a drenta e ministeriso aki na Camp Washington, no tabatin tempo, aunke tempo tempo mi tabata purba planta algo! Ma awor cu nos a bolbe biba aki na Camp Washington, mi tabatin e deseo di purba atrobe. Bicento ta yuda masha hopi mes, pasobra e tambe ta gusta mata, flor, parha y barbulet! Hunto nos ta gosa nos hardin!
Posted by Bicento & Betty Henriquez at 1:59 PM No comments: Links to this post
E TEMPO ACEPTABEL
E foto ta di nos hofi dilanti nos casita chikito! E ta tene nos ocupa y nos ta gosa tur e flornan y matanan cu ta atraë barbuletnan, parhanan y beinan, pa no menciona vruminganan!
Ma awor laga nos sigui cu nos tema pa awe: e dia aceptabel!!
Ma awor laga nos sigui cu nos tema pa awe: e dia aceptabel!!
Den e buki di 2 Corintionan 6:1 y 2, nos ta lesa lo siguiente: "Y trahando hunto cu nE, nos ta roga boso pa no ricibi e gracia di Dios enbano, pasobra E ta bisa: "Den tempo aceptabel Mi a scucha bo, y riba e dia di salbacion Mi a yuda bo. Mira, awor ta e tempo aceptabel, mira, awor ta e dia di salbacion."
Nada mas cu ayera tabata un dia cu a trece basta movemento pa e doñonan di auto aki na Aruba, pa motibo cu a wordo anuncia cu e preis di gasolin a baha considerablemente. Pa colmo algun a comprende cu tabata pa un dia so, y asta un solo Stacion di Gasolin. Francamente, mi no por acusa e doñonan di auto pa nan accion, pasobra e preis di gasolin ta halto, y un rebaho lo alivia hopi.
Nada mas cu ayera tabata un dia cu a trece basta movemento pa e doñonan di auto aki na Aruba, pa motibo cu a wordo anuncia cu e preis di gasolin a baha considerablemente. Pa colmo algun a comprende cu tabata pa un dia so, y asta un solo Stacion di Gasolin. Francamente, mi no por acusa e doñonan di auto pa nan accion, pasobra e preis di gasolin ta halto, y un rebaho lo alivia hopi.
Pero aki nos por siña algo hopi importante si. E Scritura cu nos a mira na cuminsamento di e mensahe aki, ta recorda e puebel di Dios cu nos cu ta kere e Evangelio, ta co-trahadornan cu Dios Su mes; y pa nos no hasi menos caso cu un responsabilidad tanto grandi asina. E Scritura aki ta siña nos cu nos ta bibando den e tempo aceptabel y e dia di Salbacion. Y cu e tempo aceptabel ta AWOR, y e dia di salbacion ta AWOR.
Pero hopi hende ta tende y ta bisa: Awe no, ma un otro dia, despues, mas despues. Pero amigonan, e despues ey probablemente lo no yega. Mira cuanto hende conoci ta muri cada dia den e tres islanan aki so, sin conta e resto di Caribe, of di e otro nacionnan. Y no ta tur ta hendenan di edad halto. Ademas, considera loke nos ta bira lomba p’e, ora cu nos ta haci menos caso di e gracia di Dios cu ta den Cristo. Segun e Scritura den 2 Cor. 6:1,2, ta pa Dios Su mes nos ta bira lomba ora cu nos ta nenga di repenti y kere den nos Señor JesuCristo. P’esey cu otro Scritura ta spierta nos lo siguiente: "Awe si boso tende Su bos, no haci boso curason duro." Hebreonan 4:7. Tambe den Hebreonan 2:1-4 nos ta lesa lo siguiente: "Pa e motibo aki nos mester paga mucho mas atencion na loke nos a tende, pa nos no drief pasa bai, (of drief for di nan). Pasobra si e mensahe papiá dor di e angelnan tabata firme, y tur violacion y desobediencia a ricibi su pago husto, con nos lo scapa si nos ignora un salbacion tanto grandi asina? E salbacion aki cual tabata anuncia prome pa e Señor, tabata confirma na nos dor di esunnan cu a tend’E (tende e Señor) Dios tambe tabata duna testimonio na esey pa medio di señalnan, maraviyanan y varios milagernan y donnan di e Spirito Santo parti di acuerdo cu Su boluntad."
Amigonan di tur edad, tur e spiertamentonan solemne cu nos ta lesa den Scritura, ta pa nos tene cuenta cu nos curason por bira duro y insensitivo pa e palabra di Dios. Den e buki di Romanonan 13:11-14, nos ta haya e siguiente spiertamento: "Y hasi esaki, conciendo e tempo actual (of e tempo presente) e ora a yega pa boso lanta for di soño; pasobra awor nos salbacion ta mas serca cu ora nos a kere. Nochi ta serca di pasa y e dia ta serca. P’esey laga nos pone e obranan di scuridad un banda y bisti e amrmadura di lus. Laga nos comporta nos mes desentemente manera den dia, no den parandamento y buracheria, no den inmoralidad sexual y sensualidad, no den pleito y envidia. Ma bisti boso mes cu Señor JesuCristo, y no pensa con pa satisface e deseonan di e naturalesa pecaminoso." E spiertamento pa cada uno di nos ta, pa nos obedece Dios Su Palabra tocante Señor Jesus.
Amigonan di tur edad, tur e spiertamentonan solemne cu nos ta lesa den Scritura, ta pa nos tene cuenta cu nos curason por bira duro y insensitivo pa e palabra di Dios. Den e buki di Romanonan 13:11-14, nos ta haya e siguiente spiertamento: "Y hasi esaki, conciendo e tempo actual (of e tempo presente) e ora a yega pa boso lanta for di soño; pasobra awor nos salbacion ta mas serca cu ora nos a kere. Nochi ta serca di pasa y e dia ta serca. P’esey laga nos pone e obranan di scuridad un banda y bisti e amrmadura di lus. Laga nos comporta nos mes desentemente manera den dia, no den parandamento y buracheria, no den inmoralidad sexual y sensualidad, no den pleito y envidia. Ma bisti boso mes cu Señor JesuCristo, y no pensa con pa satisface e deseonan di e naturalesa pecaminoso." E spiertamento pa cada uno di nos ta, pa nos obedece Dios Su Palabra tocante Señor Jesus.
Te otro oportunidad. Nos ta encurasha bo pa laga nos sabi dor di scirbi un noto na: bbhenriquez@setarnet.aw si e Blog aki tabata di spiertamento of bendicion pa bo, Siguramente esey lo encurasha nos pa sigui cu e ministerio aki.
Posted by Bicento & Betty Henriquez at 1:44 PM No comments: Links to this post
Labels: The acceptable time
Subscribe to: Posts (Atom)


c: text/html

text:
Diadomingo algo pasa di 5’or presencia di polis ta wordo pidi cu hopi urgencia na e apartamentonan di placer Nos Lugar, na Meiveld. Algun hoben a yega eynan, nan tabata reclama cu nan tata ta den un di e apartamentonan di placer cu un otro muher y cu nan a bin pa saca nan tata for di e apartamentonan aki. Un di e muchanan cual ta un mucha homber tabata tin un supuesto arma cune y e trahador cu a mira esaki mesora a bati alarma.
Na yegada enberdad polis ta topa cu 3 hoben, cual ta un mucha homber y dos ta mucha muher, un di e mucha muhernan ta menor di edad. E mucha homber cu supuestamente tabata tin un arma cune, a bisa polis cu ta un BB gun e ta, cu ela djes bay cune pa spanta e trahador pa nan por a drenta. Polis enberdad a haya e BB gun den bahul di nan auto. Tambe polis a puntranan pa nan mama y nan a bisa polis cu nan mama ta den exterior.
Mientras e tata, kende ta un commerciante tabata disfrutando di e placernan cu un otro muher tabata ofrece, su yiunan a yega hopi rabia na e apartamentonan aki y ala fuerza kier a drenta bay paden pa saca nan tata.
Na momento cu e trahador a mira e supuesto arma, ela spanta y mesora nan a yama polis pa e muchanan aki. E trahador a para e fuerte pa nan no por a drenta bay paden. E doño a bisanan pa bay busca nan tata na nan cas y no na e lugar aki no.
Polis a detene tur tres hoben y a hiba nan warda pa asina haci mas investigacion.
E doño a bisa polis cu e no sa den cua camber e tata ta, paso nan clientenan na momento cu nan huur un apartamento, nan no ta duna nomber. Mester warda te ora e tata caba pa e por haya sa kiko e yiu of yiunan a haci pafor di Nos Lugar.

robotstxt: allowed

filter: keep


text:
Willemstad - Fin di otro siman e gran dia ta yega kaminda Federashon di Ahedres Kòrsou (FEDAKO) ta organisá otro kampeonato nashonal di ahedres pa nos ahedresistanan femenino.
Biografia Judith Martis " Ami ta Judith".
Willemstad - Resientemente Señora Dith Martis-Leito a hasi bishita di kortesia na Obispado di Willemstad pa hasi entrega di e promé ehemplar di su buki ‘Ami ta Judith: un storia, un outobiografia’ na Mgr. Luis Secco S.D.B.
Enseñansa Liber- enkargo FMS garantisá te aña eskolar 2017-2018
Willemstad - Minister di Enseñansa, Siensia, Kultura i Deporte sra Irene Dick kontentu di e trabounan desplegá pa Fundashon Material pa Skol a firma awe e enkargonan na FMS pa den kuadro di e Lei di Enseñansa Liber kontinua ku e trabounan di suminstro di e maaterialnan nesesario pa studiantenan na nos skolnan.
Gobièrnu a entregá e promé medaya di premio nobo "Grandesa di Kòrsou"
Willemstad - Esaki ta e promé medaya Grandesa di Kòrsou diseño di Gilian Vinck di Kas di Kultura.
Firmamentu di kontrato pa e proyekto piloto di panelnan solar.
Willemstad - Minister di Enseñansa, Siensia, Kultura i Deporte sra. Irene Dick a irma awe mainta e kontratonan ku di un banda e kompania Chinés CMEC, ku ta perkurá pa e panelnan solar i di otro banda Aqualectra ku lo ta garantisá e parti di know how pa mantenshon i kompras di e surplus na enerhia solar produsi riba dak di e promee 5 skolnan.
Entregá di yabinan di SGO Goslingaschool .
Willemstad - Minister di Enseñansa, Siensia, Kultura i Deporte Sra. Irene Dick i Minister di Asuntunan General nos promé minister sr. Ben Whiteman a entregá ayera tardi e yabinan di SGO Goslingaschool na e direktora sra. Germaine Scherptong.
Komunikado di Fundashon Kòrsou Transparente.
Willemstad - Kòrsou ta un demokrasia. Esaki kier men ku abo i tur otro hende ku ta bai vota lo disidí, ken lo bai goberná nos pais pa e siguiente kuater aña nan.


text:
WILLEMSTAD.- Funshonarionan di Landsrecherche Curaçao (LrC) a hasi djadumingu merdia, 10 di yüni 2018, 3 detenshon. Ta trata di e investigashon “Football” den kual a detené entre otro un polis na airopuerto Hato. Ta trata di di e hòmber F.A.W. (Kòrsou, 33 aña).
Kontinuando ku e investigashon a detené tambe un funshonario di Duana “in opleiding”. Ta trata di e hòmber J.N.P.H. (Kòrsou, 26 aña). Tambe a detené e komersiante U.I.P. (Kòrsou, 50 aña).
Kontinuando ku investigashon a tene entrada hudisial na varios adres: Gosieweg, Siberie, 2 adres den Sans Souci i Kashutuin. Esaki nan a tuma lugá bou di liderazgo di un Fiskal Ousiliar.
Landsrecherche Curaçao a haña sosten durante e akshon di funshonario di polis (KPC), Team Bestrijding Ondermijning (TBO) i Marina Real.
A konfiská droga, dokjmento i otro artikulo importante pa e investigashon.
A inisiá ku investigashon “Football” despues di informashon ku a drenta di maluso di funshon, lekmentu di informashon i praktika ilegal den kual ambtenar ta envolvi.
Landsrecherche ta un instansia di investigashon ku un tarea speshal ku ta dirihí su mes entre otro riba investigá komportashon ku ta toka integridat di atministrashon públiko. Landsrecherche ta hasi solamente investigashon ora Prokurado-general (PG) duna ordu pa esaki.
Korupshon atministrativo ta forma un menasa pa un pais su derecho. Landsrecherche Curaçao (LrC) i Ministerio Públiko (OM) Kòrsou ta duna pa e motibu aki prioridat na tipo di korupshon asina.
Den nos edishon di mayan EXTRA lo tin tur detaye i imagen di e detenshonnan i entradanan hudisial


text:
Ta mama kiermen duna bo curason completo y entrega bo forsanan cada dia pa saca bo yiunan padilanti y siña nan biba. Ta mama kiermen tin un motibo di existi pa resto di bo bida, paso bo kier probecha y experiencia cada momento lo maximo. Bo lo desaroya sentimento cu bo ta haya ora bo ta wak bo yiunan crece, sintiendo dicho y nostalgia, ora cu nan avansa, tumando e pasonan grandi pa bida. Si tin un amor cu nos por yama berdadero, ta e amor sincero di un mama. Ta un amor cu na mesun momento ta eterno y infinito. En realidad, ta mama ta implica sigui e pasonan di un maestro chikito, e yiunan, te ora cu nan bira grandi. Djis di existi y sin sa, e yiunan ta siña e mamanan pa stima di un manera incondicional.
FOCUS ta celebra Dia di Mama y a comparti esaki aki cu algun mama den FOCUS, contando nan experiencia. E siguiente pregunta di nan entrevista nos a scoge pa publica den News Flash: “CUA TA E REGALO MEMORABEL CU A RICIBI PA DIA DI MAMA”
Andreina Ponson-van Romondt y su yiunan: Brandon Ponson (3) y Aliya Ponson (1 aña y mei)
“Mi a yega di ricibi un bunita obra di arte cu mi yiunan a traha na scol. Pero, e cos di mas memorabel tabata e bunita poema cu nan a presenta na mi”.
Etlien Croes y su yiu: Lixiën Dijkhoff (16)
“Mi regalo inolvidabel ta un carchi creativo cu Lixiën mes a traha, ora e tabatin 9 aña. Lixiën a skirbi e siguiente mensahe: “For the world’s greatest mom. Mom, you’re not the perfect mom, but you’re all I want”.
Amerey Noemy Tromp y su yiu: Ceanna Genesis Richardson (10)
“Ceanna ta hopi creativo y gusta traha cos riba su mes. Esaki no ta pasa riba Dia di Mama so, ya cu e sa haci esaki tur biaha cu e ta sinti cu mi tabata hopi druk na trabou y cu tin biaha mi ta lubida riba mi mes”.
Maria Geerman-Esguerra y su yiu: Christopher Geerman (28)
“Tabata na 2013 unda manera riba e protret, mi yiu ta hiba mi altar den misa, pa entrega mi bek na su tata pa nos uni bek den matrimonio”.
Mayren Heeringa y su 2 yiunan: Ryel Bisslik (9) y Roma Bisslik (6)
“Ami semper ta encanta loke nan ta traha na scol. Esey so ta suficiente pa mi, paso mi sa cu esey ta traha cu hopi atencion y nan ta asina orguyoso, ora nan ta duna mi Dia di Mama ora mi lanta”.
Radinka van Vuurden y su yiu: Stefano van Vuurden (4)
“Pa mi e regalonan di mas leuk ta, esun nan cu mi yiu ta traha pa mi. Mi gusta wak e amor di dje, expresa door di su mes y esey nan ta mi faboritonan”.
Shandy Petro Suarez y su yiu: Jayven Maduro (6)
“Pa mi semper ta e regalitonan simpel, cu mi yiu ta bini cu ne di scol. Y tur dia mi ta bendiciona caba cu e regalo di mas bunita cu bida por a duna mi, cu ta Jayven”.
Jennifer Nicolaas y su yiu: Chloë-Nicole Dirks (6)
“Indudablemente Chloë mes, paso el a haci mi mama. Tur aña, segun e ta crece, e regalonan y e gestonan cu e ta haci, ta bira mas leuk. ‘Breakfast in bed’ made by Chloë ta un topper”.
Magalie Curiel y su yiunan: Gerrick (26) Bontekoe y Britney Bontekoe (19)
“Sigur tabata mi prome desayuno riba cama traha pa nan mes y semper lo mi corda nan obranan di man cu nan tabata traha na scol, cu hopi amor y dedicacion”.
Lay-Hing de Kort y su yiunan: Shawndrick Oduber (13) y Amelie de Kort (2)
“E regalonan cu e muchanan tabata traha na scol. Pa mi e ta un demostracion di nan desaroyo y esey ta algo, cu mi ta kere cu nos tur como mama, ta desea di wak nos yiunan desaroya den un manera positivo.
Gilliany Briesen-Oduber y su yiu: Brayden Briesen (7 luna)
“Durante mi embaraso aña pasa pa, dia di mama, mi casa a manda mi un carta skirbi den nomber di nos yiu. E carta tabata hopi bunita y sentimental, specialmente na e momento di embaraso, unda emocionnan ta halto. Aunke cu esaki ta un bunita recuerdo, al final di dia, e regalo di mas bunita semper lo keda mi yiu”.
Nuraisa de la Cruz-Lispier y su yiunan: Albert-John (6) de la Cruz y Ali-Jade de la Cruz (2)
“E regalo di mas memorabel cu mi tin ta di mi yiu homber. Un dia di mama mi a haya un vaas, cu el a traha cu su juffrouw di peuter y te dia di awe mi tin e den mi camber”.
Mayrene Ras-Croes y su 2 yiunan: Eva Mae Ras (3) y Alessia Ras (1)
“Un regalo memorabel cu mi a ricibi pa Dia di Mama ta e prome ‘arts and crafts’ cu Eva Mae a traha p’ami; un imprint di su man cu tabata representa un flor”.
Jetty Croes-Wever y su morocho: Theo Croes y Pieter Croes (4 luna)
“Esaki ta bay ta mi prome celebracion di Dia di Mama. Mi a soña hopi di ta un mama un dia. Danki na ciencia (IVF) y hopi oracion mi deseo a keda cumpli. Pa mi, tur dia cu mi baby boys, ta un dia special”.


text:
CALIFORNIA, Merca- Diamars un hues di San Fransisco, William Alsup, a dicta na fabor di e programa DACA, cu ta proteha miles di hobennan indocumenta. Den su sentencia hues a dicta cu e programa lo mester keda vigente mientras cu e demanda legal contra di e gobierno di Donald Trump pa suspende e programa ta den proceso.
Dia 5 di September ultimo, e fiscal general di Merca, Jeff Sessions, a anuncia e fin di e programa DACA cu ta proteha inmigrantenan indocumenta, conoci como “Dreamers”, cu a yega Merca di mucha, contra deportacion.
E hustificacion di e gobierno Mericano tabata cu e hobennan aki a drenta Merca di manera ilegal. Sin embargo, Sessions a agrega cu e decision no lo drenta na vigor totalmente pa 6 luna. Esaki ta e periodo duna door di Congreso Mericano pa “nan entrega solucionnan legislativo apropia” pa resolve e situacion di e hobennan aki. Hopi di esakinan ta papia solamente ingles y no ta corda nada di nan pais di origen.
E resolucion di e hues Alsup ta establece cu mester bay bek na e situacion existente prome cu e anuncio di Sessions, mientras cu e demandanan legal entrega contra di e medida di Trump ta wordo trata.
E sentencia no ta proteha personanan cu ta viola ley.
E beneficiarionan di DACA ta ricibi permisonan di trabao temporal, rijbewijs y un number di siguridad social (social security number).
Fuente: http://www.bbc.com
Hues ta blokia decision pa termina programa “DACA”
CALIFORNIA, Merca- Diamars un hues di San Fransisco, William Alsup, a dicta na fabor di e programa DACA, cu ta proteha miles di hobennan indocumenta. Den su sentencia hues a dicta cu e programa lo mester keda vigente mientras cu e demanda legal contra di e gobierno di Donald Trump pa suspende e programa ta den proceso.


text:
Paradera: Diahuebs pa mas o menos 12’or y 45 di marduga, presencia di polis ta wordo rekeri riba e caminda di Paradera, entre Anytime Bar & Restaurant cu e rotonde di Paradera, pa un persona cu lo tabata bula dilanti auto y tabata tira e autonan cu piedra.
Mesora a manda un patruya na e sitio y dilanti di Best Deal pariba di e rotonde di Paradera nan ta topa cu e homber. E homber tabata di remate, aparentemente e lo ta bou influencia di un of otro droga cu a pone su cabes flip y a cuminsa bula dilanti auto y tira e autonan cu pasa cu piedra, cual sigur por trece trafico den peliger.
Mesora nan a bay na detene, pero e homber tabata resistiendo ferosmente, te hasta cu esnan cu tabata pasando eybanda a bay trata na yuda polis, pa tene abou mientras e transportwagen di polis tabata na caminda.
Despues di un rato refuerso y e dogcatcher a yega, e homber mesora a wordo hinka den dogcatcher y transporta pa Warda di Polis.


text:
-
Contact
- lionel_326@hotmail.com
Despues di a keda ketu pa kuater aña, Charlie Sheen ta revelá ku e ta HIV positivo!
Reading Time: 4 minutes
Den un karta habrí, Charlie Sheen (50), konosido estrea di e famoso Sitcom ‘Two and Half Men’ a atmití ku el a tèst HIV positivo i a keda skonde esaki pa kuater aña largu!
Den e karta (skibí den un ingles un poko partikular) Charlie Sheen ta konta ku tur kos a kuminsá kuater aña pasá ku e mester a keda hospitalisá ku emergensha pa un doló di kabes manera migraine ku e tabata tin pa tres dia kaba. Charlie ta bisa ku el a kere sigur ku ta un tumor e tin den su kabes i ku esaki lo ta su final. Despues di vários tèst nan a revelá na dje ku e tin e vírus di HIV. Segun Charlie, e diagnóstiko tabata un ‘wake-up call’ p’e.
Charlie Sheen ta konosí pa un persona ku tabata tin hopi problema ku uso di droga i alkohòl, i ku a hiba un bida seksual parotin. Jon Cryer, kual tabata den e show di ‘Two and a Half Men’ kuné a bisa ku Charlie ta un hende difísil pa bo tin amistat kuné dor di su estilo di bida.
Despues di a keda diagnostiká ku e vírus el a keda bou di tratamentu di Dr. Robert Huizinga i for di 2011, e no a salta niun remedi ku e mester bebe tur dia pa tene e vírus bou di kòntròl. Segun Dr. Huizinga, nan tin e vírus kontrolá, e ta praktikamente indetektabel, i e no a bira AIDS. Segun fuentenan di CDC, maske esaki ta asina, tòg bo por infektá un persona ku e vírus, i maske e vírus ta indetektabel, esaki tòg por kambia i despues bira detektabel, pues bo mester ta hopi kouteloso.
Na momentu ku Charlie a haña e diagnóstiko, el a revelá esaki na tur su parehanan i tambe hendenan ku e tabata seksualmente aktivo kuné. Durante su momentunan di krísis, e tabata kontratá prostitutanan, i manera lei ta indiká (den 35 estado na Merka), un persona ku ta konsiente ku e tin HIV mester revelá esaki na tur persona ku e ta seksualmente aktivo kuné. Segun Charlie el a hasi esaki, i akinan su tragedia a kuminsá.
Charlie ta bisa su miseria a kuminsá na momentu ku e personanan aki, ku el a kere ku e por a konfia, a kuminsá chantagié ku nan lo revelá su sekreto na públiko si e no paga nan. Charlie pa motibu di miedu tabata paga nan miónes di dòler pa nan silensio. Te ku awe el a paga alrededor di 10 mion dòler pa por a tene hende su boka será.
Esaki a hinka Charlie den un situashon finansiero difísil, te ku el a disidí ku e no ta laga hende kita niun depchi mas for di loke mester bira fortuna pa su yunan. Esaki te motibu ku Charlie a disidí revelá na mundu kompletu ku e tin e vírus di HIV.
Charlie no sa kon bin el a haña e vírus, i awor ku el a revelá esaki, e por spera un kantidat di kasonan den korte di hendenan ku e tabata seksualmente aktivo kuné, ku lo ke saka (mas) plaka fo’i dje.
Charlie a tèrminá su karta bisando ku e ta asepta e kondishon aki no komo un maldishon, sino komo un oportunidat pa yuda otro hende ku ta den mesun situashon kuné i pa yuda hasi hende konsiente riba e vírus di HIV. Su dianan di fiestá a pasa pa historia i e ta mira riba un futuro filantrópiko (Un persona humanitario).
Charlie a bisa ku e no ta uza droga mas, pero e ta bebe okashonalmente, i e ta spera ku awor ku el a kita un peso mas for di riba dje, ku e lo por stòp di bebe por kompletu tambe!
Den Novèmber 2014 a sali na kla ku Kòrsou tin 1736 hende ku HIV/AIDS kual ta ekstremadamente hopi pa un isla chikí manera Kòrsou. E aña aki mi no a tende kuantu e sifra a bira. Ta bon pa kada persona bai tèst i sa bo status ya asina bo por ta na tempu, tuma prekoushonnan nesesario i evitá ku bo ta sigui plama e vírus inkonsientemente!
Fuente: Today
[Si bo a gusta e artíkulo aki i bo ta hañ’é interesante, kompartié ku bo amigunan riba Facebook. Sinti bo liber pa laga bo komentario atras!]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.


text: Durante e Asamblea General di e Asosiashon Internashonal di Konsehonan Sosial Ekonómiko i Institutonan Similar (AICESIS), ku ta tumando lugá aktualmente n’e kapital di Repúblika Dominikana (Santo Domingo) i di kua Konseho Sosial Ekonómiko di Kòrsou (SER) ta miembro, SER Kòrsou a ser elegí unánimamente dor di e asamblea pa e próksimo dos añanan asumí e kargo di AICESIS- Sekretario General athunto, enkargá ku Karibe i Latino Amérika, basá riba artíkulo 12 di e statútonan di e organismo. E kargo di Sekretario General athunto di AICESIS ta unu responsabel i ta trese kuné ku SER di Kòrsou pa e término menshoná lo traha den estrecho kolaborashon i kooperashon ku e Sekretario General di AICESIS den formulashon di e agènda regional pa e próksimo término pa ku e region Latino Amerikano i Karibense. Den e kuadro aki SER di Kòrsou lo ta responsabel pa koordinashon i komunikashon di tur aktividat atministrativo, logístiko i di maneho di AICESIS pa ku paisnan den nos region. E representashon di SER di Kòrsou ku aktualmente ta asistí na e Asamblea General a hiba un lobby pisá pa por a atkerí e funshon importante aki bek.


text:
WILLEMSTAD.- Un ratu pasa outoridat polisial a topa kurpanan sin bida di dos hende homber i dos hende muhe na kosta di Koraal Tabak. Di akuerdo ku e informashon preliminar, ta trata di personanan indokumenta ku a purba drenta Kòrsou ku lancha, pero a haña nan den difikultat, despues ku nan lancha a dal kantu di baranka ku e konsekuensia ku e personanan aki a pèrdè nan bida. Outoridat ta buskando den e área paso no ta deskartá e posibilidat ku por tin mas víktima.
Segun EXTRA a komprendé, e área di Koraal Tabak ta konosí komo un área na unda kada bes personanan indokumenta ta hasi uso di dje pa drenta Kòrsou. Aparentemente ei ta mas fásil pa evadí outoridatnan.
Manera ku EXTRA risibí informashon ofisial lo duna esaki.


text:
Control di polis den trafico ta sigui y awor cu mas autoridad y competencia
Aunke hopi hende ta kere cu polis a stop cu control riba trafico, wel esaki no ta asina pasobra polisnan ta parando autonan individualmente pa asina controla tur cos pa nan ta na ordo. Es mas awor esaki a bira mas severo pasobra for di 1 di juni polisnan tambe tin full autoridad pa para y controla hendenan illegal. Nos a bin compronde cu ya caba autoridadnan hunto lo bolbe tene un control grandi pa algun dia tras di otro y na diferente parti.


text:
Pa hopi tempo caba e edificio unda cu St. Dominicus College, cu despues a bira Colegio Frere Bonifacius tabata manera un sumpiña den wowo di e bisiñanan. Despues cu e scol a muda bay otro un otro localidad, e edificio a keda bashi. Un edificio bashi tabata e luga ideal pa adictonan ambulante invadi e luga. E adictonan ambulante a bira un molester grandi pa e bisiñan, hasta pa e mesun seournan, ya cu ni e conbento di e seournan, e adictonan ambulante no ta respeta mas.
Durante e gobernacion anterior, minister di husticia es tempo ey, Sr. Arthur Dowers, como tambe minister di Enseñansa den gobierno di Mike Eman II, a ‘turn the blind eye’pa e situacion aki. Es decir, tanten cu e no ta forma un molester pa nan directamente, manera nan ta bisa na Hulandes, nan a “laat de boel maar waaien”. Cuanto biaha no a yama polis pasobra cu e adictonan ambulante a cende un candela eyden of Gele Koorts en Muskietenbestrijding mester a bin fumiga, pa motibo di criadero di sangura eyden? Tur esunnan concerni den e caso aki, tanto minister di Husticia cu mester a zorg pa busca un solucion pa e adictonan ambulante, como e minister di enseñansa, cu mester a busca un solucion pa e edificio, no a worrry pa tuma un decision pa cu e situacion aki. Tur hende a haci mescos cu nan nanishi ta sangra, a bira nan cara otro banda, y sigui hunga “mooi weer”, tur cos tabata wordo pusha den background y aparenta cu tur cos tabata briya.
Entre tanto, Aruba bay urnanan electoral, caminda cu Aruba a conoce un gobierno nobo. E gobierno di gabinete Evelyn Wever- Croes tin actualmente net 6 siman cu nan a sinta y ya caba tin un solucion pa nos sistema di enseñanza cu tambe a bay atras. Minister di Enseñanza actual drs. Rudy Lampe a informa cu despues di a delibera pa basta tempo, gobierno a yega na e decision di traspasa e edificio pa Universidad di Aruba.
Segun drs. Lampe, e decision aki no a wordo tuma ad- hoc, es decir, e no a wordo tuma den pura, sin pensa y delibera ariba esaki, Al contrario, tabata di basta deliberacion cu gobierno a yega na e decision aki ya cu segun e minister di Enseñansa, e renobacion di e edificio lo bay costa demasiado placa, y esaki ta fondonan cu gobierno no ta dispone di dje actualmente. Cu traspaso di e edificio y e tereno, Universidad di Aruba lo por expande mas, mirando cu e edificio actual a bira chikito.
Asina tambe, e nachtmerrie aki ta pasa pa pasado, unda cu porfin a yega na un solucion pa e problematica di adictonan ambulante cu a invadi e edificio aki.
Despues di wordo neglisha pa hopi tempo porfin tin solucion pa Colegio Frere Bonifacius
Pa hopi tempo caba e edificio unda cu St. Dominicus College, cu despues a bira Colegio Frere Bonifacius tabata manera un sumpiña den wowo di e bisiñanan. Despues cu e scol a muda bay otro un otro localidad, e edificio a keda bashi. Un edificio bashi tabata e luga ideal pa adictonan ambulante invadi e luga. E adictonan ambulante a bira un molester grandi pa e bisiñan, hasta pa e mesun seournan, ya cu ni e conbento di e seournan, e adictonan ambulante no ta respeta mas.


text:
DEN HAAG – Hulanda a reacciona cu indignacion ariba e decision di Venezuela pa cera e fronteranan cu e islanan ABC, temporalmente. Segun Ministerio di Relacionnan Exterior, e hecho di ta impone un boycott comercial no acuerdo di ‘bon bisiña’.
Un vocero di minister Halbe Zijlstra a bisa cu Reino a tuma contacto cu autoridadnan Venezolano ariba e medida aki. Aruba y Corsou ta paisnan autonomo den Reino, pero Bonaire ta un gemeente Hulandes. “A puntra pa un splicacion ariba e decision. Tambe a duna di conoce cu e ceramento di e fronteranan no ta e solucion pa combati contrabando. Si tin actividadnan ilegal tumando luga lo bay discuti esaki”.
Presidente Venezolano a anuncia e boycott diabierna anochi, door cu e kier pone un paro na e botonan comercial cu ta sali for di Venezuela pa e islanan. E barconan di fruta aki ta hiba fruta y berdura, productonan cu ta schaars na Venezuela y Maduro lo kier warda e productonan aki pa su mesun pueblo. E barconan aki lo ta transporta ademas oro y plata, di manera ilegal.
Ministerio Hulandes di Relacionnan Exterior ta spera cu e boycott yega na su fin pronto. Por lo pronto lo no bin cu sancionnan diplomatico for di Reino, manera e retiro di su embahador. Den un reaccion e departamento ta enfatiza cu tin “lazonan familiar, economico y cultural estrecho” entre e parti Caribense di Reino y Venezuela. “E paisnan di Reino ta den contacto estrecho relaciona cu e desaroyonan aki”, segun e vocero. landen van het Koninkrijk staan in nauw contact met elkaar over de ontwikkelingen”, aldus de woordvoerder.
Fuente: https://www.telegraaf.nl


text:
Piedra Plat – Diabierna mainta den careda di 6:00 polis ta bay rotonde di Piedra Plat, caminda un accidente cu persona herida a sosode.
Na yegada polis ta haya un truck di sushi y un Toyota Yaris color blauw, cu basta sla na su banda drechi.
E accidente a sosode momento cu segun nos a compronde na e sitio, e truck bayendo direccion Sant Cruz y cu velocidad halto, ta dal e Yaris momento cu esaki ta ariba e rotonde.
Pues e chauffeur di e Yaris cu ta un dama a subi e rotonde bayendo zuid y aki e ta caminda e truck lo no a baha velocidad y ta dal e Yaris mande ariba un palo di luz.
Den e impacto, e dama ta dal su pecho y su cara hopi duro, caminda e tawata sangrando.
Ambulance na su yegada a prepara e dama y a hibe pa hospitaal.
E chauffeur na e sitio, a bisa cu e no tawata coriendo duro, pero e marcanan di brake ta bisa otro cos.


text:
Koalishon i oposishon ku nan kortinanan di huma politiko pa laga pueblo lubida e subida miserabel di salario minimo ku 17 sen. Otro logro di kapitalismo krioyo.
Category: Dekolonisa bo sanka
1 aña Jasmin Salbahe TV, Pabien Direct
Bon:
– Germone de Lima ku su kabei natural ta un imagen ku ta yuda oumenta e muhe pretu YDK di stima su mes tur dia di nobo ora e ta riba pantaya.Hobennan talentoso a hana un oportunidat di nan bida pa kuminsa mesora den grandi produsi notisia. Ratu ratu tin notisia mas agresivo mas amplio mas profundidat riba topikonan di momentu.
Malu:
– hopi sensashon, notisia di momentu (breaking news) pa loko, muchu hambra pa sanger i destrukshon, bomboshi. Falta di notisia importante di islanan Aruba, Boneiru i islanan ariba. No tin notisia di region Karibe i Latino Amerika i Merka.
– Programashon debil ku ta depende riba eksito di Kabei Boto, no tin nada pa mucha, hende grandi. No tin debate, foro, diskushon riba topikonan ku ta na ordu di dia. Siegu pa plaka pesei no ta mira ku Korsou mester un planta di televishon ku ta yuda eleva e YDK for di su situashon sosial ferfelu ku e ta aden.
– Novela venezolano ta un abominashon pa mente i wowo di YDK pretu. Kompanianan ku ta sponsor programa na televishon tambe mesora ta risibi e poder di manipula berdat den notisia na tv i radio. (Vanddis/MFK)
Pabien Jasmin Salbahe pero mane e disku ta bisa Tula te ainda no ta wak paso tin hopi koi drecha.
1795: Vense ó Muri
Den un entrevista na Z86 na 1990 Gibi Bacilio a bisa ku na 1795 e hende pretu sklabisa a lanta kontra e hudieu i protestant blanku ku tabata e shonnan di e tempu ei. E mesun gruponan aki ta e kousa di e sirkumstansianan di pobresa ku pueblo ta biba bou di dje. E elite dominante ta manipula e gobiernu i tin tur kapital riba nos isla. Gobiernu tin ku sinta na mesa ku e gruponan di poder i konvense nan pa buta nan plaka i propiedat na servisio di pueblo. Su palabranan 27 ana despues ketu bai tin mesun balor. E analisis sosio-finansiero no a kambia strukturalmente ….ainda.
Preshon severo
ku ta nase den
sanger di hende
ta algu presioso.
Un kurason ta borota,
un kurason ta brota,
un kurason ta buskando
un salida for di
e tragedia di tormenta sosial.
Bo no por dividi i reina mas
Bosnan no por kima maishi mas
No tin posnan di awa mas pa venena.
E sanger nobo
ta kushi den
polbu di
magia i misterio
ratifikando
e huramentu libertado
di 1795.
Benga Bo Avochinan 2017
Kantika di emansipashon:
Kwe bo haf bek,
Kwe bo Dok bek,
Kwe bo CPA, CPS bek,
Kwe bo barkunan di fruta bek,
Kwe bo pakusnan den Punda bek,
Djandjara, Djandara yoba skèzè
Djandjara, Djandara yoba skèzè
Djandjara, Djandara yoba skèzè
Kwe bo plaka den bankonan bek,
Kwe bo plaka den fondonan di penshun bek,
Kwe bo prespuesto di gobiernu bek,
Kwe bo pan dushi ku rasenchi ku kané bek,
Kwe bo pan frances i pastechinan bek,
Djandjara, Djandara yoba skèzè
Djandjara, Djandara yoba skèzè
Djandjara, Djandara yoba skèzè
Kwe bo eirport bek,
Kwe bo zona liber bek,
Kwe bo Kamera di Komersio bek,
Kwe bo televishon, radio i korantnan bek,
Kwe bo San Juan, Kas Abao, Porto Marie bek
Kwe bo Piscadera, Veeris, Wechi bek,
Kwe bo direktivanan di skol bek,
Djandjara, Djandara yoba skèzè
Djandjara, Djandara yoba skèzè
Djandjara, Djandara yoba skèzè
Kwe bo refineria Isla bek,
Kwe Skalo bek, bo banko sentral,
bo biblioteka, bo Curoil,
Kwe bo tereno na Oostpunt bek
Kwe bo Spaanse Water bek,
Kwe tur bo hotelnan bek,
Kwe The Movies i Cinemas bek karago
Kwe tur e triyones di ulanda bek,
Kwe tur dondru bek
Djandjara, Djandara yoba skèzè
Djandjara, Djandara yoba skèzè
Djandjara, Djandara yoba skèzè
E Debe Historiko di Banko Maduro
Banko Maduro por a prospera henter un siglo largu debi na e labor pornada di hende pretu sklabisa for di e prome dia ku nan ansestronan a yega na Korsou. Ora sklabitut riba pampel a kaba na 1863 e famianan hudiu no tabata tin e humanidat sivilisa den nan kurpa pa krea un proseso di duna bek e poder finansiero-ekonomiko na e hendenan i desedientenan ku a sufri bou di e regimen di katibukrasia. E debe historiko ku MCB tin ku paga e komunidat pretu ta grandi i impagabel pero no tin skapatorio i e banko mas grandi su destino ta mara na e konsenshi pretu i demokrasia finansiero di Korsou ku ta desaroya su mes.
Sabio a Papia: Elis Juliana
“Semper bai nan a bisabu ku sivilashon ta di oropa, kemen ulanda. Por yega asina leu ku tur kos ta ulanda. Ta un kos so nan no a bisa, esei ta ku kristu a nanse na amsterdam.” Elis Juliana
100 Logro di Kapitalismo Krioyo – Tur Mucha Mester Kome
Kapitalismo krioyo ta inyekta un likodo di lubida berdatnan historiko den hende ku por trese kambionan struktural den sosiedat. Un ehempel klasiko ta e revelashon despues di 17 ana di un reportero ku semper a proteha i kome for di e gremio elite ku ta e arkitektonan di krea sistemanan opresivo kruel ku ta hasi hende pober na Korsou porfin yega na un konsenshi fini ku pobresa ta eksisti i konsekuentemente tur mucha pretu no mag di tin hamber.
Wanta
Wanta no a kai pa Billy Jonckheer di Kamera di Komersio
i Joop Kusters di VBC ku tin YDK pretu komo katibu komersial moderno na Korsou
Niun wanta a kai pa Chicu Capriles
i su regimen finansiero diktorial na MCB
Niun wanta a yeg’i kai
pa tur e ministernan di hustisia i abogadonan
ku ta laga prison keda un kouchi di kacho
violando derechinan humano.
Niun wanta a kai pa Paul de Geus ku ta
ninga di laga UTS duna akseso liber di internet
na skol i den bario
pa eleva e nivel di edukashon
Wanta nunka a kai pa direktornan di
kompanianan di import ku ta bira mionario
bende produktonan di bebe i kome ku ta peligra
salud di hende
Wanta, wanta, wanta
no por kai
nunka,
paso
ta nan ta finansia
ta nan ta parti plaka
pa pasa nos un wanta den nos kara
den nos potmoni
Wanta no ta kai pa Jachmin Pinedo,
Darwin Gregg, Orlando Cuales,
Dwight Rudolphina, Aishel Isenia,
Hugo Lew Yen Tai manipulando ku notisia
DJ-nan no ke toka muzik lokal di hende
ku nan no ta gusta pero sla no ta kai.
Artistanan ta sigi kanta sin kontenido
pero wanta no ta kai
Miles di studiante ta keda pusha
den bankinan di AGO i Vsbo kaminda
nan por Havo-Vwo fasil fasil ku
ensenansa dekolonial pero nada di wanta
Wanta no ta kai pa lidernan politiko i
komersial ku ketu bai ta pretende di ta
e salbado blanku pa un pueblo pretu.
Wanta no ta kai pa gobernado ku ta un
marioneta di makamba i elite YDK pasobra
nos tin kak’i morto pa mishi ku
makambanan for di 1634.
Wanta no a kai te ainda pa dononan di casino
i ofisinan di number ku ta saka miones
for di un pueblo bashi
Den Banko Sentral nunka un wanta a kai
ni maske deliberadamente nan ta boikotia
e YDK pretu pa bira finansieramente independiente.
E ultimo 25 ana tur minister di finansas
a masakra e pueblo aki i chupa su
sanger limpi limpi pero niun biaha
nan a risibi un bofta.
Willy Maal i famia den un forma iligitimo a
kwe tereno ku ta pertenese na hende ku a
pasa den sklabitut i ku malehempel komersial
ta purba di traha biones di florin huntu ku
gobiernu sin hana niun wanta den kara.
Pastor Esprit ta laga su disipulo apostel
Orlando Balentina viola seksualmente miembronan
di su iglesia sin intervenshon, sin bisa nada
i niun wanta a kai aden pa buta un paro
na e abuzu religioso kristian.
Pueblo Soberano a roga su votadonan den
kampana elektoral 2016 pa no vota pa e
partidonan ku ta meti den asesinato di
nan lider Helmin Wiels pa despues riba
un Chinina kome lubida uni den nan
fiesta di spektakel politiko lidera pa
karanan blanku krioyo sin niun zonido di sla kaiendo.
Konfiansa Siegu: Media Mesianiko den Elekshon
Djadumingu 12 di februari 2 miembro di PS ta retira nan sosten for di gabinete Koeiman. No tin un rueda di prensa pa klarifika e situashon politiko di parti di Pueblo Soberano. Edukashon politiko ku antes tabata un di nan palanka ideologiko mas balora no ta konta mas. Mundu di media tardando pa yama i responsabilisa e parlamentarionan Mac Cijntje i Sherwin Leanora ku a saka e steker, fasilitando e politikonan enbolbi pa prepara nan kuenta mas miho posibel pa konkel ku e berdat tras di e berdat ku nan no ke pa pueblo haña sa. Un fin abrupto a yega depues di un racha di 4 aña akusando MFK di tin manchanan di sanger na nan man en konekshon ku e asesinato di nan lider Helmin Wiels dirpiente a keda labà den un rat’i ora. Introdusiendo ofisialmente un politika di kadaver kaminda ta uza bo lider asesina pa gana poder politiko sin biba su prinsipionan di liberashon pretu.
E kortina di huma ta diki, un novela eterno di intriga, redu, ribirishi politiko pa tapa e mannan invisibel ku plaka monstroso halando e kadenanan di bui ne bokanan den prensa i speshal den prensa radial ku ta alkansa miles di e votadonan tur ora na tur momentu. Ku tiki esfuerso un emisora ku un ekipo mediokre bou di nivel ku preparashon periodistiko hodidu ta drenta den kas, boka di trabou, den bus unda ko bo por ta pa influensia e manera ku bo ta nabega bo bida personal. Kada emisora ku nan adorashon komersial i nan konekshon politiko, kada un di nan ku sierto grado di kolonialismo radial, praktikando e fishi di produsi notisia for di un manego pa mantene un kontrol kon hende mester pensa i hasi pa sirbi e interesnan ekonomiko, finansiero i politiko di e pais.
Dos dia prome ku e gobiernu a rementa Cali Manuel reportero veterano di Direct den un konfrontashon ku Paul de Geus a kalifika e direktor di UTS komo un abuzado di poder. Normalmente mirando nos historia di tin miedu di bisa e berdat i e temor despues pa retaliashon lo mester tabata algu grandi di selebra pero pueblo den silensio a saka un gritu di alegria so pero niun kondenashon nashonal di parti di prensa a sali. Esaki ta e klima di periodismo. Deshonestidat ta sigui reina den medionan di komunikashon i e speransa ku tin kambio na kaminda ta hopi chiki den e tempu benidero ku lo finalisa den e elekshon nobo den e proksimo lunanan.
Demokrasia radial ta chikitous ainda mirando e sensura di e ‘diosnan chiki’ papiando tras di nan mikrofono. Boseronan di oposishon i koalishon tur ta hungando mesun wega di komenta, kritika e popchinan politiko pero sporadikamente nan ta uza nan poder mediatiko pa desmaskara e strukturanan di plaka brutu ku ta move e marionet politiko. Te ainda ta hopi skuma anti-kolonial anti-makamba sin por mobilisa un forsa popular ku por enfrenta e dominio di elite na Korsou i su ardu mayo na Den Haag. Pa e podernan bionario di invershonistanan, komersiantenan i otro tribunan ku agendanan skondi semper tin skapatorio tanten prensa ta proteha nan.
Nos tin 8 korant, 4, 5 tv, 8 radio grandi ku departamentu di notisia ku no tabata interesa pa informa pueblo via un debate-foro den e delaster elekshon di 5 oktober 2016. Ku hopi fanfara UNESCO i Renske Pin a skibi un raport mancha ku e enk di privilegio blancha riba e esfera di media na Korsou sin keda konsistente i organisa o sikiera purba di motiva tur hungado den prensa pa madura i harma debatenan pa yuda klara mas miho posibel e pueblo pa su eskoho politiko. Tabata Cifa e organisashon di sektor di servisionan finansiero ku a harma e uniko debate na televishon flankea pa studiantenan di universidat di Korsou i e klup di ekonomistanan. E dividendo di akademikonan, profeshonalnan i trahadonan den media ta keda pober si nan no bin bei i kuminsa bora e pos di finansas pa drecha e estado deplorabel di prensa, un raport, un debate simplemente no ta sufisiente i e ta refleha e flohera intelektual i komplisidat den tene un pueblo den ignoransia pa nan keda sinta riba nan mes stuhlnan chiki di poder i posishon sosial.
Pa e futuro serkano ya na Direct nan a kuminsa mansa e oreanan di nan publiko pa pordona nan aktonan di demonisashon di e lider di MFK kondena pa korupshon antisipando un gabinete nobo bou di su liderato. Plaka bieu, plaka nobo, plaka pober tur ta skeiru e lunanan aki riba tur frekuensia, hinkamentu di palu bou kandela kolonial, hunagamentu di rol di badjon kontra ulanda den studio sin organisa niun krou.
Un tutu di desepshon dekolonial lo bai eksplota mas ainda den kara dje parti di e pueblo di Korsou ku ta angela (un sierto grado di) liberashon politiko i sosio-ekonomiko-finansiero (pretu) na momentu ku e grupo di 12 (MFK, PS, MP, KTDNT, Braam, Dennawi) ku tin un mayoria pa forma un gabinete interino i postpone elekshonnan pa dekonstrui e strukturanan kolonial di paden i djafo ku tin e pais aki strangula. E desishon pa bai prepara un guera di dekolonisashon tin su sakrifisionan finansiero i historikamente e gritochinan anti-kolonial nunka a proba nan mes di ta tene nan sakrifisio 100 pa swai e spada dekolonial kontra forsanan elitario riba suela i e politika di apartheid ulandes ora e momentu di oro yega un bes mas riba un skalchi di oro.
Vereniging Bedrijfsslavendrijvers Curaçao
E delaster kenshi kolonial di VBC (vereniging Bedrijfsslavendrijvers Curacao) ta ku nan a kuminsa un kaso den korte kontra gobiernu pa e desishon di subi e suèldu mínimo ku 80 sen pa yega den futuro riba mesun nivel di e minimo di por keda na bida (bestaansminimum).


text:
Orashon djasabra 9 di yüni 2018
‘Mayornan di Hesus tabatin kustumber di bai Herusalèm tur aña pa selebrá fiesta di Pésag. Tempu E tabatin diesdos aña nan a bolbe bai Herusalèm, di akuerdo ku nan kustumber. Ora e dianan di fiesta a pasa i su mayornan tabata na kaminda pa bai kas bèk, e mucha hòmber Hesus a keda Herusalèm sin nan sa. Nan a suponé ku Hesus tabata huntu ku e otro kompañeronan di biahe i nan a sigui biaha henter un dia. Despues nan a bai busk’É serka nan famia i konosínan. Komo nan no por a hañ’É, nan a bira bèk bai busk’É na Herusalèm. Riba di tres dia nan a bin hañ’É den tèmpel, sintá meimei di e maestronan di lei. E tabata skucha nan i hasi nan sierto pregunta. Tur ku tabata skuch’É, a keda babuká di su konosementu i di tende su kontestanan. Ora su mayornan a mir’É, nan a keda asombrá i su mama a bis’É: ‘Mi yu, ta kiko e kos ku bo a hasi ku nos akí? Ami ku bo tata a buska Bo tur anshá.’ Hesus a bisa nan: ‘Pakiko boso a buska Mi? Boso no sa ku ta den kas di mi Tata Mi mester ta?’ Ma nan no a komprondé loke El a bisa nan. Hesus a bai Nazarèt bèk ku nan i E tabata obedesidu na nan. Su mama a warda tur e kosnan akí den su kurason. ‘ Lukas 2:41-51


text:
Chofer di Isuzu pick-up tabata core riba e via robez riba Green Coridor y a par'e na rotonde Pos Chikito
Diabierna anochi un patruya ta tuma nota di un pick-up preto ta bayendo direccion pariba na e Green Corridor pero riba e via robez (esun pa bay Oranjestad). Polis a purba pa yuda pero e mester a bay te rotonde Pos Chiquito pa asina bira bin bek pabao pa logra par'e. Afortunadamente e chofer no a topa cu ningun auto cu e lo por a accidenta frontal riba dje. Polis a atende cu e chofer cu lo a bira malo y su wowo lo a bruha.


text:
Shiribana: Diasabra pa mas o menos 3’or y 35 di marduga, varios unidad di polis ta wordo manda cu hopi urgencia na Shiribana, na altura di Loxing Supermarket, pa un pelea cu mandamento di botter y piedra, e pelea aki tabata entre 4 pa 5 persona.
Na yegada di e prome patruya, nan ta topa cu un dama herida cu lo a haya un piedra of botter na su wowo, e patruya mesora a pidi pa refuerso pa asina nan por a sigui un Honda fit, den cual e agressor, un tal Junior lo a huy den dje.
Un rato despues nan ta bin topa cu e Honda Fit shinishi, den e caminda di tera dilanti Subway bay zuid. Den e auto tabata tin un dama cual ta pareha di e Juni cu tabata wordo busca. Polis a detene e dama y a pidi pa transportwagen transporte pa warda di Shaba.
Na momento cu mas patruya a yega dilanti Shap e victima no tabata na e sitio mas, e lo a bay Polie den un auto particular. Despues un otro patruya a pasa dilanti Shap nan a bin topa cu un persona cu tabata lomba sunu y e ta admiti cu e ta Junior cu tabata den e Honda Fit. E tambe a keda deteni y transporta pa warda di polis.
Despues cu polis a caba na e sitio na Shiribana, nan ta haya un informacion cu dos persona herida a yega Polie y nan a bisa cu nan a wordo herida den e pelea cu tabata tin un rato prome na Shiribana. Polis a bay na polie pa tuma nan declaracion.


text:
Un Kòrsou outóktono ta eksistí? Outóktono, outónomo i globalisashon.
Supervishon lo kibra nos idealnan?
Den sierto gremio tin e ansiedat ku un Kòrsou ku ménos debe, pero kombiná ku un Supervishon Finansiero (CFT) pa evitá ku gobièrnu di Kòrsou ta bolbe krea debe ekstravangante komo pais den Reino Hulandes, ta enserá: komprometé un kantidat di ideal manera e Kòrsou outóktono, e Kòrsou outónomo i nos propio identidat.
Mester rekonosé ku e konseptonan ei, kada individuo ta dun’é su propio “zwai” personal. Kada un di e 3 konseptonan ei tin un dinamismo ku bo no por para, sigur ora b’a kis despues di 51 aña, atrobe pa keda bou di Paraplü di Reino. Solamente un porsentahe chikí di e pueblo di Kòrsou a kis pa independensia (5% den último referèndem).
Dekolonisashon
Dekolonisashon estilo bieu ta yegando su fin. Esaki kier men ku nos polítikonan lo no por keda hasi uzo di e chèns di kome for di “dos tayo” ku e bentahanan di dekolonisashon den Reino a duna nan último 50 aña i piku. Esta di hunga badjòng lokal i víktima serka Hulanda al mismo tempu.
Dekolonisashon, despues di 70 aña “by now” ta yegando su fin. Den e 70 aña ei di transishon bo por a saka bo bentaha (komo polítiko di un teritorio kolonisá) di tantu e idea di “ta na kaminda pa independensia” i tene na saya di mama Hulanda pareu.
Den dos diferente referendum, siendo na final di e era di dekolonisashon, e pueblo riba tur 5 isla di Antia a kis di forma abrumador pa keda bou di e paraplü di Reino.
Kòrsou ta keda den Reino
Kòrsou ta keda parti di Reino, ku mayoria di e fakultatnan ku e pais Antia tabata tin, karakterístikanan kultural di nos mes, pero ku regelgeving di kon nos mester “run” nos “volkshuishouding” etc. A “grandes rasgos” Kòrsou lo sigui segun e malchi Hulandes, pero ku hopi responsabilidat serka e gobernante ku ta serka di e pueblo.
E suerte pa nos kultura ta: ku nos tin míles di kilometer for di Europa i riba esei nos ta un isla, ku ta un èkstra seguro ku bo ta keda ku bo propio idioma, bo muzik, bo sistema Karibense ku mas o ménos e klima ta dikta. Esaki e otro islanan Hulandes den Karibe a bin komprondé i ta sinti nan relativamente trankil i kómodo den e situashon nobo ku nan ta drentando aden, i nan no ta tene un referendum.
Pa loke ta demografia, ku tempu, mayoria di hende lo tin un koló mespel, kabei medio krùl riba e isla i na Hulanda e konsepto “outóktono den Reino Hulandes” lo bai haña un otro zwai.
E kos aki ta sosodiendo kaba den statnan manera Rotterdam (aki 5 aña mayoria di hende den e stat ei lo no ta outóktono segun definishonnan vigente na Hulanda).
Nos ta kere ku e porsentahe di pueblo ku te ainda ta biba den e “split personality” di ku é tin un derecho mayó riba e baranka aki, mas ku esun spañó òf hulandes (ni maske su mes antepasadonan tampoko nunka no tabata outóktono di e baranka aki), lo bai pa olvido.
Only time will tell.
Atrobe, e era di dekolonisashon estilo di ántes ta yegando su final.
Òf bo ta kis pa integrá den mundu, òf bo ta kis pa independensia (i e konsepto di independensia tambe ta kambiando rápido den tempu). Den nos situashon spesífiko
“on the long run” un tipo di inter-dependensia pisá lo ta probablemente e stashon final. E otro 5 partnernan den
Karibe (inkluso Aruba) a bin realisá esei, i nan polítikonan ta trahando den e direkshon ei pa nan pueblo.
‘Nation-State’ ta moribundo
Esaki tanten ku humanidat keda ku e konsepto di “NASHON-ESTADO” komo
vehíkulo pa organisá hende:
-The state is a political and geopolitical entity;
-The nation is a cultural and/or ethnic en-tity (chèk: http://en.wikipedia.org/wiki/ Nation-State pa mas info).
Un ehèmpel hopi konfliktivo den esaki ta Irak, kaminda Merka a tribi di invadí.
Tin sabionan ta premirá ku e konsepto di “Nation-State”, aki 100 aña òf ménos, tampoko lo no eksistí mas. Lo bin un “Clash entre sivilisashonnan” promé, ku nesesariamente lo no mester ta violento. Loke ta sigur ta ku lo bin un órden polítiko nobo na mundu.
E siudadanonan di nos hermana-islanan konsientemente of sup-konsientemente ya a bin komprondé e dinámika aki den Reino, i a relahá den e situashon ku, mas ku ántes, ta bai tin mas konkordansia entre e partnernan den Reino ku probablemente tin ku “deal” kuné riba nivel di polítika lokal. Nan (islanan BES i SxM) ta pensa ku nan i Hulanda lo tin di bai adaptá nan mes na situashonnan nobo den Reino ku “de bes en kuando” por trese sierto iritashon temporal.
Ta hustamente p’esei aki 5 aña tin un re-evaluashon di hinter e situashon estatal nobo aki.
Kisas ta bon ku aki na Kòrsou nos kontemplá riba e echo ku asta un isla manera St. Maarten kaminda mas ku 20% a vota pa bira independiente, a vota pro e slotverklaring pa asina sigui bai bòrda, pa al final yega na un Konferensha di Mesa Rondó mas pronto posibel pa trese stabilidat bèk entre e partnernan den Reino.
Ta na Kòrsou komo un di e 7 partnernan, bòltu pa e siguiente blachi i sigui perfekshoná Reino Hulandes òf saka su konklushon, naturalmente dunando e pueblo último palabra via e referendum di dia 15 di Mei 2009 usando informashon korekto i al kaso.
Skirbí pa Lucien Feneta
Nan tur ta ‘Yu di Kòrsou’, un no mas ku e otro. Despues di desmantelashon di Antia nos lo no ta ‘Antiano’ mas. Pero nos tur ta dos kos: 1) Karibeño i 2) Hulandes. Pues nos identidat komun ta ‘Hulandes-Karibeño’ .


text:
PRINSIPIONAN DI GUIA SPIRITUAL
- Tras di Kreashon i tur balornan universal – manera Hustisia i Amor – tin un Prinsipio Spiritual. Sin Bèrdat no por tin Hustisia i sin Amor no por tin Union. Hustisia, Bèrdat, Amor i Union t’e metanan mas elevá pa hende aspirá na dje.
- E Prinsipio Spiritual t’e base di tur religion i hende sa usa diferente nòmber pa deskribiele, manera Dios, Allah, Yehovah, Brahman etc.
- E proporshon entre Naturalesa i e Ser Humano ta igual na e proporshon entre e Ser Humano i Dios.
- Dios ta mas ku e total di su partinan (prinsipio di holismo).
- E libertat mas haltu t’e boluntat spiritual. Esaki ta un eskoho individual (libertat di konsenshi).
NORMA I BALORNAN
- E partido ta formulá su punto di bista tokante norma- i balornan relashoná ku temanan manera: matrimonio, aborto, eutanasia, homoseksualidat i uso / maneho di droga, i tambe tokante tekno-logianan nobo manera teknologia nuklear, (eu)genétika, robótika, informátika i nano-teknologia.
- E Ser Humano ta atkirí kada dia mas sabiduria. Responsabilidat pa bienestar di komunidat ta krese ku kresementu di sabiduria. Norma- i balornan ta evoluá ku kresementu di sabiduria, di moda ku e partido su punto di bista relashoná ku e temanan akiriba menshoná lo mester wòrdu reformulá de bes en kuando.
PRINSIPIONAN DI GUIA POLÍTIKO
- E partido ta inter-religioso, inter-nashonal i inter-rasial.
- E partido ta rekonosé i ta respetá e prinsipio di separashon entre Estado i Religion.
- Estado mester ta lo mas chikitu, lo mas transparente i lo mas responsabel posibel.
- Estado mester wòrdu guiá na un forma pragmátiko idealista.
- Solamente bon método por duna bon resultado. E meta no ta hustifiká e método.
- E Ser Humano ta sentral. Lo duna medio-ambiente i animalnan mas tantu konsiderashon posibel.
- Tur hende ta liber, ta di balor igual i tin derecho igual. Tur hende mester konsiderá i trata otro komo ruman.
- Sin interes públiko no por tin interes privá. Hende i pais ta interdependiente i interkonektá.
- Labor, dedikashon i paga debe kabalmente t’e basenan di un komunidat sano.
PRINSIPIONAN DI GUIA EKONÓMIKO
- Ekonomia ta distribushon hustu di abundansia, nò di skarsedat. Tin sufisiente pa un i tur.. Koperashon i sinergia t’e yabinan.
- E síntesis hustu entre kapi-talismo i soshalismo ta un kom-binashon sinergétiko di e mihó karakterístikanan di ambos sis-tema. Por yama e síntesis aki ‘solidarismo’.
- Ta abolí impuesto di ganansia; dividendo ta kai bou di impuesto di entrada.
PRINSIPIONAN DI GUIA HURÍDIKO
- Hustisia ta mas importante ku lei.
- Kada derecho humano ta enserá un responsabilidat humano.
ARCO ta konvensí ku ta apsolutamente nesesario awor pa lanta un partido polítiko nobo na Boneiru (i kisas tambe na Saba ku Statia). Sin embargo, siendo un revista komentarista, nos mes no por lanta i dirigí un partido. Otronan tin ku hasi esei. Loke nos sí por hasi ta formulá idea i stimulá otronan.
Si e ideanan den e artíkelo aki a lanta bo interes i si bo ta dispuesto pa bira leader òf miembro di un partido nobo, tuma kontakto ku nos redakshon. ARCO ta bai kompilá un lista di persona i organisashon ku ta dispuesto pa sostené un partido nobo.
E partidonan bèrdè i korá a dominá e ámbito di polítika na Boneiru asina tantu aña kaba, ku ta nada straño ku tin tantu korupshon. Nos no mester di un Hero Brinkman pa sa ku Boneiru tambe ta yen di korupshon. Oké, nos ta muchanan chikitu kompará vooral ku St. Maarten. I nos korupshon ta ‘suave’. Danki Dios. Pero nos tur sa ku tin mashá hopi abuso di poder.
Derechonan soshal i ekonómiko igual ku Hulanda
Pero korupshon no ta e úniko asuntu ku ta sklama pa un partido nobo. Ni UPB, ni PDB no a logra garantisá derechonan igual ku Hulanda. Pueblo ta bai sinti esei.
Nan ta sinti’é kaba, pasobra tur kos ta bira kada dia mas karu, pero sueldonan i AOV no ta subi.
Asina ku pueblo ta bira konsiente ku e statùs nobo no ta brinda mihó kondishonnan, UPB lo eksplotá. Pero PDB tambe ta moribundo, pasobra PDB a vota kòntra derecho igual! Pues PDB kier pa pueblo keda pober! Pueblo lo kapta esei.


text:
Un siklon tropikal ta un sistema ku formá dor di nubianan di bos i welek organisá, ta drai rònt di su as, i tin un sirkulashon será na nivel abou i ta forma riba oséano tropikal òf sup tropikal. Un orkan ta un siklon tropikal ku bientunan máksimo sostené di mas ku 119 km pa ora. Oséano Atlántiko i Caribe su temporada di orkan ta kuminsá 1 di yüni i ta terminá 30 di novèmber.
Tin diferente kondishon ku mester ta presente pa un siklon tropikal por forma. Esakinan ta:
Promé ku mal tempu:
Durante mal tempu:
Orkan Thomas na Kòrsou
Kiko bo mes por hasi
Efektonan di un orkan por ta grave pa bo kas si bo no tuma prekoushon. Gobièrnu tin un Direktorado di Kontrol di Riesgo i Maneho pa Kalamidat instalá, kaminda tur instansia i servisio nesesario sa kiko pa hasi ora tin peliger, durante i despues di un orkan. E representantenan di e organisashon aki ta reuní regularmente, ta sigui desaroyonan lokal i internashonal i ta yuda avisá gobièrnu tokante e pasonan ku mester tuma.
Gobièrnu ta prepará lugánan pa keda (shèlter) pa esnan ku ta kore peliger den nan mes kas. Tambe gobièrnu ta duna informashon i den kaso di orkan, ta alarmá tokante e gravedat di e orkan. Pero ta bo mes tin e obligashon di informá bo mes i bo famia delantá i tuma e prekoushonnan nesesario den kaso di orkan.


text:
ORANJESTAD - Parlamentario Setty Christiaans-Yarzagaray ta atendiendo reunionnan di Parlatino na Panama. Su persona a atende mas tanto reunion riba e topico di Agricultura, Cria y Pesca
mirando ya cu su persona ta forma parti di e comision aki, pero alabes a atende un reunion den combinacion cu e comision di Medio Ambiente y Turismo.
Preocupacion y retonan cu a wordo presenta durante e reunion aki cu ta mas tanto riba e topico di cambio climatico y su efecto riba e sistemanan cu ta crea y produci alimentacion. Esaki mas tanto mirando cu cambio di clima ta afecta e sistemanan cu ta haci agricultura pues cu otro palabra e sistema cu ta produci alimentacion.
Durante e reunionnan aki a ricibi presentacionnan duna door di “Food & Agriculture Organization” (FAO) di Nacionnan Uni. Den un di presentacionnan a pone enfasis riba “Food Security” y alabes di cambionan cu tin den medio ambiente cual clima ta un di nan.
Un otro presentacion tawata riba e tema di riesgo y desafionan di recurso di awa y maneho di tanto awa potabel pero tambe reciclahe di awa. Temanan aki ta completamente den liña cu e metanan di desaroyo sostenibel di Nacionnan Uni, SDG’s.
Pakico e topico di siguridad di alementacion y e impacto di cambio ambiental y clima ta importante? Pasobra e meta number un di SDG ta elimina pobresa na mundo y e temanan aki tin su efecto cu ta relata na pobresa tambe. Tambe e temanan aki tin relacion directo cu meta number 2 y 3 cu ta pa hende no sufri di hamber y bon nutricion y condicion di salud di hende.
A menciona tambe durante e reunionnan cu pa logra e metanan aki ta necesario pa traha leynan of haci cambio necesario na leynan ambiental y leynan riba maneho di awa den region pa un miho maneho riba e temanan aki.
Pa un pais cu ta depende practicamente totalmente riba importacion di su productonan di alimentacion, ta hopi importante pa sigui e desaroyonan aki pero tambe pa yega na solucionnan riba e topico aki. Ademas, e tema aki ta importante teniendo na cuentra cu Gobierno su vision ta pa desaroya e area di agricultura na e nivel cu e por tin un aporte mas significativo na e economia di Aruba, Parlamentario Christiaans-Yarzagaray ta bisa.


text:
Willemstad — Rekonstrukshon di Julianabrug ta un les pa brugnan simboliko pa futuro. awe 6 di november Korsou ta korda ku presis 50 aña pasa brug Juliana a kai.
Nos ta rekorda ku hombernan trahadó i ku kurashi a perde nan bida hasiendo pa termina e brug komo gran simbolo di adelanto i modernismo. Awe mas ku tur kos sinembargo, nos ta rekorda ku e gobiernu i trahadornan di 50 aña pasa, despues di e tragedia, a lanta kara, dobla manga i kuminsa di nobo ku mas fervor ku nunka.
Mas brug
E gobernashon, empresario i trahadó di awe tambe ta konfronta retonan grandi, manera: un ekonomia stagná pa 20 aña, nivel di desempleo riba 13%, un sistema di enseñansa bou di mas preshon kada dia, mas krimen violento, insufisiente bibienda pagabel i un estado di salú kolektivo prekupante.
E pregunta ta: e politiko, empresario i trahadó di awe ta asumi su rol di fungi komo un brug pa yega na adelanto riba e areanan menshoná? Mester ta bon kla ku awe nos tambe mester ta dispuesto pa lanta kara, dobla manga i kuminsa di nobo ku mas fervor ku nunka.
Sugerensha
Partido PIN durante e ultimo kampaña politiko a propone diferente akshon ku sin duda lo yuda pa Korsou konose adelanto, desaroyo, inovashon. Pa menshona algun: enfoko riba prevenshon den area di salú, impulso na produkshon agrario lokal, mas uzo di teknologia den area di seguridat, insentivo konkreto pa empresanan i impulso na forsa di kompra pa medio di supsidio di hür riba kasnan partikular tambe.
PIN ta honra e trahadornan di 50 aña pasá, asumiendo awe e rol di konstruktor di brugnan simboliko na kaminda pa adelanto, desaroyo i inovashon. Hasiendo esaki Partido PIN ta hasi un yamada na tur gremio sosial pa adapta e modelo di dialogo i interkambio balansá, hustamente awor ku nos pais mester di e esfuerso di nos tur pa por krese rapidamente.


text:
E Bioinformática Profesional Di Trabou Responsabel Pa Planta
superman
Juni 18, 2016
Detayá Di Trabou
182 Bisti
Investigá e funshon di bioinformática metodo i e hipótesis na lugánan, por ehèmpel, e droga, e tecnologia médicas biologia compilacion, e premia, biologia . Mei diseño ta haña e fórmula na e samen i prosesamentu di informashon genómica, òf additional organisá e informashon i strepiá.
Compruebe E
Samen òf edicion di petroleo krio geológiko estos, e viana i nutrientenan pa haña e influensia di gas, òf …


text:
Durante Rueda di Prensa semanal di Gobierno, un Minister Glenbert Croes sumamente preocupa a elabora un biaha mas riba e crisisplan social, e vision como tambe locual cu e kier logra.
Na vispera di e caso di e dos Angelitonan Eugene cu Roshendrick, Minister a enfatisa e importancia pa tur instancia, tur departamento y Gobierno duna nan maximo cooperacion pa e ehecucion di e crisisplan social cu a keda aproba pa Parlamento di Aruba, inicia pa caba.
Minister Glenberrt Croes ta sumamente preocupa. Cada bes e mester tende “cu ainda no por a haci nada”, cu “e lista di espera a sigui crece” of cu “nos no por a haci nada ainda”. Ta e contestanan aki ta locual cu ta preocupa, es mas, ta indigna Minister Glenbert Croes pasobra cu mientras tanto cu no actua, ta e mucha fragil y inocente ta keda sufri tortura diario te dia “cu e caso bira urgente suficiente pa e instancia concerni actua”. E actitud aki ta pa e mandatario inaceptabel pasobra e ta sinti cu hopi hende a cay bek den un zona di comfortabilidad. E ser humano tin e tendencia di lubida te ora cu nos haya nos mes confronta atrobe cu otro acontecimento amargo. E ora tur hende kier core yama reunionnan atrobe. Minister a expresa fuertemente enfatisando na tur hende envolvi, cu si algo similar mester bolbe sosode cu e biaha aki si no por culpa e Gobierno anterior.
Minister ta haci un apelacion na tur instancia pa sea alerta y actua. Den mesun rosea e Mandatario ta haci un yamada di recordatorio na henter nos comunidad pa no lubida cu e Aruba nobo cu nos kier crea y laga atras pa nos yiunan ta tuma participacion di cada ciudadano. E Aruba nobo lo ta fruto di un esfuerzo, labor y cooperacion conhunto di henter pueblo di Aruba.
Pa finalisa Minister Glenbert Croes a expresa un biaha mas di no lo tolera otro suceso tristo y fatal. Cu no lo tolera pa Gobierno di su banda ta logra pa Parlamento di Aruba aproba 17 miyon pa e crisisplan, y pa burocracia gubernamental stroba su ehecucion.


text:
Sekretario di Estado Knops ta bishitá Aruba, Boneiru i Kòrsou
Sekretario di Estado Knops (Asuntanan Interno i relashonnan den Reino) ta bishitá e tres Islanan Abou di djaluna 8 di yanüari te ku djadumingu 14 di yanüari 2018.
E sekretario di estado lo sera konosí mas di aserka ku e gobiernunan di e islanan i tambe hiba kombersashon ku representantenan di industria i komersio, ku e medio kampo sosial i ku NGO’s nan.
“ Mi ta enkantá ku mesora na komienso di 2018 mi por bishitá e parti aki di nos Reino,” segun sekretario di estado Knops. “Despues di mi bishita resien na e Islanan Ariba mi ta haña importante pa rapidamente sera konosí ku Aruba, Boneiru i Korsou tambe. Mi ke hasi uzo di e bishita pa tende dilanti di kua retonan e dos paisnan i e entidat publiko ta pará, kua ambishonnan nan tin i kon nos por duna e kolaborashon forma pa e periodo benidero. Ademas mi ke uza e bishitanan di trabou i e kombersashonnan pa haña impreshonnan di e manera di biba i traha riba e tres islanan.”
E programa di sekretario di estado Knops ta inisiá na Boneiru riba djaluna 8 di yanüari parti mainta. Djamars 9 di yanüari den oranan di anochi e ta yega Kòrsou. Finalmente e sekretario di estado ta bishitá Aruba kaminda e ta yega den oranan di atardi di djaweps, 11 di yanüari.


text:
Dia 8 di Maart a yega, pero e lucha ta sigui. Dia Internacional di Hende Muhe 2018 ta tuma luga den un momento cu e mobilisacion femenino pa igualdad di genero y contra di acoso sexual, violencia y discriminacion, e.o., nunca tabata asina fuerte. Un ehempel di destaca e campaña #MeToo y Time’s Up, promociona tambe pa streanan di Hollywood. Nos ta probecha pa recorda e hechonan y curiosidadnan riba e origen di e fecha y rindi homenahe na muhenan fuerte cu a duna ehempel y a haci historia.
1.Trabao den fabrica
Na comienso di siglo 19, muhenan a cuminsa drenta e mercado laboral cu mas frecuencia, mas cu tur, den fabricanan construi durante e Revolucion Industrial.
2. Lucha historico
Na 1875, mas di 120 trahado di un fabrica di textiel na New York, Merca, a wordo kima bibo pa welga. E hefenan a cera e muhenan y a cende e luga na candela.
3. Pa nan derecho
Nan tabata exigi un salario igual cu e hende homber, un reducion di nan horanan di trabao, cu e tempo ey tabata yega 16 ora diario y zwangerschapverlof.
4. Principio del movimiento
E sucedido tragico aki (nr.3) tabata un di e promenan cu a provoca un serie di movimento di lucha pa e derecho femenino na mundo.
5. Otra tragedia
Otro hecho historico tabata e candela den e fabrica Triangle Shirtwaist, na New York, na 1911, caminda cu mas di 140 persona a muri, den nan mayoria hende muhe.
6. Condicionnan di trabao malo
E acontecimento a pone cu hende muhenan a cuminsa protesta contra di e condicionnan laboral malo. Esaki, y otro hechonan dramatico, relaciona cu morto di trahadonan femenino durante e orario laboral, a provoca un ola di manifestacionnan.
7. Enfrentamento
E manifestacionnan na fabor di un mehoracion di e condicionnan y derechonan laboral igualitario a cumisna na Europa y no a gana peso rond mundo te cu sigo 20.
8. Empoderamento
E prome Dia Internacional di e Hende Muhe a celebra 28 Februari 1909, na Merca, riba iniciativa di e Partido Socialista di Merca.
9. Gran mobilisacion
Dia 28 Februari 1909, mas di 15 mil muhe a sali riba caya pa exigi oranan di trabao husto y derecho di voto.
10. Movimento creciente rond mundo
Na 1911, riba 19 Maart, e Dia Internacional di Hende Muhe, a conta cu e mobilisacion di mas di un miyon persona, na Austria, Dinamarca, Alemania y Suiza.
11. Fecha oficial
Na comienzo di 1975, ONU a marca 8 Maart como Dia Internacional di Hende Muhe. E obhetivo di e fecha ta recorda e lucha social, politico y economico di hende muhe.
12. Reconocimento
E ta una fecha reconoci na mas di 25 pais, incluyendo China, Vietnam, Uganda, Afghanistan, Cuba y Rusia.
13. Vosnan uni
E acoso sexual, violencia y discriminacion contra di hende muhe ta pan di cada dia den medionan di comunicación. Afortunadamente, e tendencia na fabor di cambio ta cada biaha mas fuerte, segun ONU.
14. #MeToo
E movimento #MeToo, na Merca, a sigui tambe den otro paisnan manera Mexico, Spaña y America Latina, segun ONU Women.
15. Union
Dia 8 Maart ta reuni activistanan rond mundo y UN Women ta probecha e ocasion pa celebra dos logro obteni, tuma medida y transforma e bida di e hende muhe rond mundo, segun e agencia di Nacionnan Uni.
Fuente: https://www.msn.com


text:
Lesa Juan 5:16-30.
Sunday, June 21, 2009
SIN EXCEPCION
Bonbini na nos lugar di biba. 1. E grupo di edificionan pa hende grandi - tur ta conecta cu otro. 2. Nos edificio di parti patras. Ariba e blog Ingles por mira su dilanti. 3. Bicento preparando nos prome blognan! Awor un palabra for di e Palabra di Dios - "SIN EXCEPCION"
Di acuerdo cu Scritura Santo, no ta existi ni sikiera un persona husto den e mundo aki den e bista di Dios. Ademas Scritura ta bisa cu no tin un hende cu ta comprende, y ni un cu ta busca Dios, y cu tur hende a desvia y a bira inutil. Y cu no tin ni un cu ta hasi bon, ni skiera un. Ademas hende su garganta ta manera un graf habri, y lenga cu ta yen di mentira. E ta sigui bisa cu, veneno di colebra ta riba nan lipnan, y nan boca ta yen di maldicion y di amargura. Cu pianan lihe pa drama sanger; cu ruina y miseria marcando nan caminanan, y no ta conoce e camina di pas. Y dilanti nan wowo no tin temor di Dios.
Amigonan stima pa Dios Su mes; e declaracionnan aki bo por lesa den bo Beibel, y ta den Romanonan 3:9-20. Y esaki a wordo scirbi pa hudiunan y resto di humanidad. Pero cu tur reverencia y gratitud na Señor, nos Dios, e berdadnan ey no a wordo scirbi pa condena solamente; ma loke ta sigui ta pa mustra nos e unico camina di salbacion cual Dios nos Tata Su mes a proveë pa cada uno di nos, encluyendo tanto ta e Judiunan cu tabatin e ley, como e resto di humanidad encluyendo Aruba, Bonaire, Corsow, etc., etc.
E contesta ta clarisimo den Beibel, esey ta sigur. Sinembargo sin yudansa di Dios., ningun di nos lo comprende. Y e motibo ta cla den Scritura. Beibel ta declara cu nos segun naturalesa, ta morto den nos picanan, esta morto spiritual.
Den un ocacion durante Su ministerio, nos Señor JesuCristo a bisa lo siguiente: "Di berdad, di berdad, Mi ta bisa boso, esun cu tende Mi palabra y kere den Esun cu a manda Mi, tin bida eterno, y lo no bini na huicio, ma a pasa for di morto na bida."
Lesa Juan 5:16-30.
Lesa Juan 5:16-30.
Amigonan y rumannan, e tempo cu nos Señor a papia e palabranan aki, E tabata ainda den un curpa mescos cu esun di nos, cu excepcion di e naturalesa pecaminoso cu cada otro ser humano a nace cu ne. P’esey Señor Jesus ta wordo yama: "E ultimo Adam." Lesa 1 Cor. 15:20-22 y 1 Cor. 14:45-49. Na manera di bisa; nos no a scoge pa nace cu e naturalesa di pica; pero awor si nos por scohe bida eterno of perdicion eterno. Nos por scohe salbacion of condenacion. Ta p’esey cu nos ta scirbi e mensahe corto aki. Nos ta confia cu e Spirito di Dios lo convence hopi almanan precioso tanto na Antiyas y Aruba; como na cualke otro lugar unda e mensahe aki lo wordo lesa. Ta e Spirito Santo ta convence nos di pica y di husticia y di huicio. Lesa Juan 16:5-16. Pa e motibo ey amigonan di tur edad pa kendenan Cristo a muri y resucita. Si bo a tende Su bos na manera di bisa, lesando e mensahe aki; anto no haci bo curason duro neglishando of posponiendo. Pasobra ningun di nos sabi kico por tuma lugar den un solo dia. Segun Scritura, nos a wordo cumpra cara. Señor Jesus a carga nos picanan den Su curpa ariba e crus, pa nos libra di picanan por biba pa husticia, pasobra pa medio di Su heridanan, nos a wordo cura. Lesa 1 Pedro 2:20-25 y 1 Cor. 7:23 y Efesionan 1:3-14.
Posted by Bicento & Betty Henriquez at 3:13 PM No comments: Links to this post
Monday, June 15, 2009
Mi Tata Ta Na Timon?
Bisando "AYO" na nos dushi laman di Caribe y alabes celebrando mi dia di nacemento dia 25 di April - y nos menos cu 82 añ di edad!! Danki Dios pa Su bondad.
Bon Dia na tur nos amigonan na Aruba, Bonaire, Curaçao, y Hulanda y unda ariba nos mundo aki cu tin hende cu ta papia nos dushi idioma Papiamento!
Ata awe ta dia 15 di Juni y nos bek na Canada. Ma ta mucho!!
Ata awe ta dia 15 di Juni y nos bek na Canada. Ma ta mucho!!
Henter e caminda nos a sinti cu nos Tata Celestial tabata na e timon. Danki Dios pa nos sobrina Verna Ratzlaff cu a haci hopi trabao adelanta pa haci nos biaha largo di 13 ora di bula asina suave. Ma, danki Dios nos ta comfortablmente situa den nos apartamento, unda mas of menos 400 hende, manera nos, birando dia pa dia mas dedpendiente ariba yudansa di otronan. Nos biahe a bai masha bon mes. Aunke largo y nos a yega basta cansa, pero den bon salud. Nos ta gradicido na tur cu a duna nos un man prome, durante y despues di nos biahe.
Nos a prepara e mensahe aki pa wordo imprimi como un tractado, ma a dicidi tambe di pon’e riba nos Blog pa bosonan por les’e tambe. E ta titulo "Mi tata ta timon?" Aunke e ta bai ariba un biahe riba boto, nos tabata masha consiente cu nos Tata Celestial tambe tabata na timon di nos avionnan den cual nos tabata bula. Danki
Nos a prepara e mensahe aki pa wordo imprimi como un tractado, ma a dicidi tambe di pon’e riba nos Blog pa bosonan por les’e tambe. E ta titulo "Mi tata ta timon?" Aunke e ta bai ariba un biahe riba boto, nos tabata masha consiente cu nos Tata Celestial tambe tabata na timon di nos avionnan den cual nos tabata bula. Danki
Dios cu nos a yega sano y salvo!
Mi TATA TA NA TIMON?
Ora nos ta considera e inkietud internacional awe, y tur inhusticia y violencia cu ta tuma lugar na varios parti du mundo, nos ta puntra: Pakico Dios ta keto? Pakico E ta permiti inhusticia pa triunfa? Pakico E no ta castiga e rebeldenan cu ta trastorna pas di mundo?
E Salmista Asaf lo mester a pasa door di experencianan similar ora el a bisa den Salmo 74:10,11: " Cuanto tempo mas, O Dios, e atversario lo hasi bofon? E enemigo lo keda blasfema Bo nomber pa semper? Pakico Bo ta wanta Bo man, Bo man drechi? Sak'e for di Bo bus, destrui nan!" Pakico? Pakico? Pakico? Nos ta puntra awe.
Pakico Dios no ta mustra communismo su locura? Paciko E ta permiti pa nan blasfema Su nomber? Scucha contesta di Dios den Salmo 110:5,6: "Señor, ta na Bo man drechi; E lo plecha reinan den e dia Su furia. E lo huzga entre e nacionnan, E lo yena e lugarnan cu cadavernan, E lo plecha e kabesnan di hopi pais."
Laga nos considera y comprende awe, cu Señor no ta lihe na castiga, ma si, E ta pronto pa pordona. Si Señor lo castiga pica sin tene misericordia, ken lo por existi? Kende lo scapa? Manera e profeta isaias a sclama: "Riba esaki mi ta pensa, p'esey mi tin speransa. Di berdad, e misericordia di Señor no ta caba nunca, pasobra Su pacenshi nunca no ta faya. Tur mainta nan ta nobo; grandi ta Bo fieldad." Lamentacionnan 3:21-23
Nos ta ser spierta bes tras bes, pa nos no perde pacenshi, y pa spera riba Señor. E no por haci eror, E no por fracasa, E no por nenga Su mes. Aunke con e tempestad ta den su furia, aunke con e nacionnan ta borota, nos Tata Celestial ta e gran capitan di e universo. El a forma e curason di hende: y sigur sigur, e rabia di hende lo alab'E.
Un biaha a sosode cu un barco cual tabata nabegando from inglatera pa Estados Unidos a ser sorprendi pa un gran tempestad. Pronto e barco tabata tira p'aki p'aya door di e olanan fuerte. Tur hende abordo tabata den estado di alarma, menos un mucha-mohe di 8 aña, yiu di e capitan. "Ta kico a pasa?" el a puntra ora nan a lant'e y a sak'e fo'i cama. Su mama a bis'e di e peliger cu nan tabata aden. "Y mi tata ta na timon?" el a puntra. Nan a bis'e cu si, y el a contesta: "Anto mi ta bai drumi bek numa," y el a tira su mes di nobo ariba cama sin miedo y pronto e tabata morto na soño.
Ki un les esaki mester ta pa nos awe, ora nos considera e tempestad di nacionnan. Nos mester puntra manera e mucha: "Y mi Tata ta na timon?"
Si Tata ta na timon, anto mi no mester tene miedo. Sucha Salmo 4:8: "Na pas lo mi bai drumi y pega soño, pasobra ta Abo so, O Señor, ta haci mi biba den siguridad." Cualke rey por faya, y cualkier podoeroso por fracasa, ma nos Tata alcanse awe pa medio di Su Yiu JesuCristo. Pa medio di Su morto ariba e crus, y Su resureccion, e pecador por ser pordona di tur pica y haya pas cu Dios y pas di Dios.
E mundo si ta yen di dolor, y e mas peor ta pa bini ainda; ma pa nos ku ta den Cristo tin goso y pas cerca Dios, pa medio di nos Señor JesuCristo. :Y e pas di Dios ku ta surpasa tur comprendemento, lo warda boso curason y mente den Cristo Jesus." Fil. 4:7
Ora lamt’e olanan,
Tempestad ta den laman;
Den mi alma mi tin pas
Maske fuert’e bientu ta;
Si mi anker ta ancra,
E ta want’e tempestad.
Den laman peliger ta
Subiendo mas y mas;
Cielo yen di nubia scur
Ta mustra oracan sigur;
Mi lo want’e tempestad
Cu mi anker bon pega.
Tin peliger den laman
Menesando mas y mas,
Shelu ya ta yen di nubia scur,
Tempestad ta bin sigur,
Pero mi ta sigura,
Cu mi anker bon pega.
Sí, mi anker ta pegá;
Su cabuya ta mustra
Cu e ta basta fuerte, sí,
Aunke e ta tur scondi;
Den laman cu ta rabia
Lo e want’e tempestad.
Ma den Cristo, mi Señor,
Ta mi anker, bon sigur.
Cantica: My Anchor Holds pa
W.C.Martin, y traduci pa Betty
Henriquez & Marge McClain.
Ora nos ta considera e inkietud internacional awe, y tur inhusticia y violencia cu ta tuma lugar na varios parti du mundo, nos ta puntra: Pakico Dios ta keto? Pakico E ta permiti inhusticia pa triunfa? Pakico E no ta castiga e rebeldenan cu ta trastorna pas di mundo?
E Salmista Asaf lo mester a pasa door di experencianan similar ora el a bisa den Salmo 74:10,11: " Cuanto tempo mas, O Dios, e atversario lo hasi bofon? E enemigo lo keda blasfema Bo nomber pa semper? Pakico Bo ta wanta Bo man, Bo man drechi? Sak'e for di Bo bus, destrui nan!" Pakico? Pakico? Pakico? Nos ta puntra awe.
Pakico Dios no ta mustra communismo su locura? Paciko E ta permiti pa nan blasfema Su nomber? Scucha contesta di Dios den Salmo 110:5,6: "Señor, ta na Bo man drechi; E lo plecha reinan den e dia Su furia. E lo huzga entre e nacionnan, E lo yena e lugarnan cu cadavernan, E lo plecha e kabesnan di hopi pais."
Laga nos considera y comprende awe, cu Señor no ta lihe na castiga, ma si, E ta pronto pa pordona. Si Señor lo castiga pica sin tene misericordia, ken lo por existi? Kende lo scapa? Manera e profeta isaias a sclama: "Riba esaki mi ta pensa, p'esey mi tin speransa. Di berdad, e misericordia di Señor no ta caba nunca, pasobra Su pacenshi nunca no ta faya. Tur mainta nan ta nobo; grandi ta Bo fieldad." Lamentacionnan 3:21-23
Nos ta ser spierta bes tras bes, pa nos no perde pacenshi, y pa spera riba Señor. E no por haci eror, E no por fracasa, E no por nenga Su mes. Aunke con e tempestad ta den su furia, aunke con e nacionnan ta borota, nos Tata Celestial ta e gran capitan di e universo. El a forma e curason di hende: y sigur sigur, e rabia di hende lo alab'E.
Un biaha a sosode cu un barco cual tabata nabegando from inglatera pa Estados Unidos a ser sorprendi pa un gran tempestad. Pronto e barco tabata tira p'aki p'aya door di e olanan fuerte. Tur hende abordo tabata den estado di alarma, menos un mucha-mohe di 8 aña, yiu di e capitan. "Ta kico a pasa?" el a puntra ora nan a lant'e y a sak'e fo'i cama. Su mama a bis'e di e peliger cu nan tabata aden. "Y mi tata ta na timon?" el a puntra. Nan a bis'e cu si, y el a contesta: "Anto mi ta bai drumi bek numa," y el a tira su mes di nobo ariba cama sin miedo y pronto e tabata morto na soño.
Ki un les esaki mester ta pa nos awe, ora nos considera e tempestad di nacionnan. Nos mester puntra manera e mucha: "Y mi Tata ta na timon?"
Si Tata ta na timon, anto mi no mester tene miedo. Sucha Salmo 4:8: "Na pas lo mi bai drumi y pega soño, pasobra ta Abo so, O Señor, ta haci mi biba den siguridad." Cualke rey por faya, y cualkier podoeroso por fracasa, ma nos Tata alcanse awe pa medio di Su Yiu JesuCristo. Pa medio di Su morto ariba e crus, y Su resureccion, e pecador por ser pordona di tur pica y haya pas cu Dios y pas di Dios.
E mundo si ta yen di dolor, y e mas peor ta pa bini ainda; ma pa nos ku ta den Cristo tin goso y pas cerca Dios, pa medio di nos Señor JesuCristo. :Y e pas di Dios ku ta surpasa tur comprendemento, lo warda boso curason y mente den Cristo Jesus." Fil. 4:7
Ora lamt’e olanan,
Tempestad ta den laman;
Den mi alma mi tin pas
Maske fuert’e bientu ta;
Si mi anker ta ancra,
E ta want’e tempestad.
Den laman peliger ta
Subiendo mas y mas;
Cielo yen di nubia scur
Ta mustra oracan sigur;
Mi lo want’e tempestad
Cu mi anker bon pega.
Tin peliger den laman
Menesando mas y mas,
Shelu ya ta yen di nubia scur,
Tempestad ta bin sigur,
Pero mi ta sigura,
Cu mi anker bon pega.
Sí, mi anker ta pegá;
Su cabuya ta mustra
Cu e ta basta fuerte, sí,
Aunke e ta tur scondi;
Den laman cu ta rabia
Lo e want’e tempestad.
Ma den Cristo, mi Señor,
Ta mi anker, bon sigur.
Cantica: My Anchor Holds pa
W.C.Martin, y traduci pa Betty
Henriquez & Marge McClain.
Posted by Bicento & Betty Henriquez at 7:19 AM No comments: Links to this post
Subscribe to: Posts (Atom)


text:
Wednesday, October 30, 2013
Con ta bai cu nos lesadornan stima di nos "BLOG", bibando leu aya na Hulanda, na Canada, (tin hende abla Papiamento eynan tambe), of na e islanan di Caribe cu ta papia Papiamento! Awe nos tabatin un dushi awacero - masha bonbini!
Kico nos ta druk cu ne den e dianan aki? Wel, Sr. Bicento ta scirbi blognan, ami ta tene cas limpi, cushina, "bakiyao, bonchi cu rabu, pisca, etc., etc.
Ma tambe mi ta gusta hasi obra di man cu cocolishinan! Mi a traha un mapa di Aruba tur cubri cu cocolishinan chikito, y el a resulta un obra di man, cu diferente hendenan ta haya masha bunita, te cu mi ta trahando ariba number tres!! E ta den un cuadra cu glas cubri, cu su bandera y escudo den skina poni!
Ma awor nos lo sigui cu e tema den e Ultimo Dianan! Otro blog lo ta tocante algo loke Beibel ta papia di "E Santonan." .... keda pendiente!
Scritura ta rebela na nos hopi cla, cu durante e ultimo dianan di humanidad ariba e planeta aki cu yama “MUNDO”, lo tin masha hopi afliccion cu lo ta causá door di e mes un habitantenan cu ta biba ariba mundo. E Apostel Pablo, a spierta nos, for di mas cu dos mil añanan pasa, lo siguiente: “Pero marka esaki: Den e ultimo dianan lo tin temponan teribel. Pasobra hende lo bira stimado di nan mes, stimado di placa, bromado, abusado, desobedecido, impio, sin stimacion, ireconciliabel, lenga sushi, sin dominio personal, grosero, odiado di loke ta bon, traidor, imprudente, sorberbe, stimado di placer, na lugar di stima Dios. Tin un forma religioso, pero ta nenga su poder”. Lesa 2 Timoteo 3:1-5
Awe cu nos ta scirbiendo e mensahe aki, nos edad ta hopi avansa, y nos a experimenta algun di e cambionan cu a bini durante e varios generacionnan. Y nos por testigua cu e cambionan menciona den e Scrituranan a y ta tumando lugar exactamente manera e Spirito Santo a revela mediante e sirbidor di Dios, e Apostel Pablo. No ta un asunto local solamente, pero e ta mundialmente. E ta cla pa mira con rapido biahamento rond mundo a bira compara cu solamente e tempo di nos generacion. Miles y miles di avionan y cruceronan, y otro medionan di transportacion ta biahando rond mundo diariamente. Y pakico tanto biahmento?
Pa cuminsa, biahamento ariba su mes no ta un maldad. E ta algo masha bunita y satisfactorio, pa conoce otro lugarnan di mundo, y sera conoci cu habitantenan di otro nacionalidad, y admira nan custumbranan, etc., etc. Kiko ta e problema anto?
E problema ta revela den Scritura for di e mes un principio di humanidad ariba e mundo aki. Y e nomber di e problema ta: “pica”. Asina pronto cu pica a drenta den mundo, morto tambe a drenta cu tur sorto di maldad. E asunto ey di pica a trece un cambio asina teribel, cu nos ta lesa den Scritura cu: “Ora cu Señor a mira cu maldad di hende tabata grandi ariba tera, y cu tur intencion di e pensamento di su curason tabata continuamente maldad solamente, a duel Señor cu El a traha hende ariba tera, y e tabata tristo den Su curason.” Lesa Genesis 6:1-8.
Ta imposibel pa nos comprende y splica un situacion asina. Pero otro Scritura ta yuda nos comprende cu Señor a crea hende pa goberna cu husticia y multiplica y yena e mundo. Y pa esey por tuma lugar, e hende cu Dios a crea, mester obedece Dios Su mandamento. Y manera tur berdadero keredor ariba e dia di awe, y den e periodo di tempo den cual nos ta bibando awe, mester sabi ta: cu Señor nos Dios a duna Adam un solo mandamento. Y esey tabata, pa Adam no come for di e Palo di conocemento di bon y malo, cual Señor a crea mei di e hardin. Pasobra ora cu bo come di dje bo lo muri sigur. Manera nos tur mester ta na haltura ta; cu Adam a desobedece Señor, aunke cu ta Eva ta esun cu a cai prome. Y Eva a cai door di e scucha na e mentira di e colebra.
Y e colebra ey ta representa e mes un Satanas cu ta obrando awe den henter mundo. Y e splicacionnan tocante di e tema ey, cu ta na vigor awe den henter mundo, encluyendo Aruba; nos ta haya den Rebelacion 20:1…, unda nos ta lesa asina aki: “Y mi a mira un Angel bahando for di shelo, cu e yabi di e abismo den su man. Y el a gara e dragon, e colebra di antiquedad, cu ta e diabel y satanas”, etc., etc. Pues; esey ta e splicacion tocante e caida di Adam y Eva den e hardin di Eden. Ta e mes un Satanas ey ta obrando awe den henter mundo, mediante spiritonan malo. Den prome Timoteo 4:1 nos ta haya e spiertamento aki pa e dianan aki den cual nos ta bibando awe.E Spirito ta bisa claramente cu den e ultimo temponan algun lo bandona e fe, y sigui spiritonan mentiroso y cosnan siña pa demoñonan. E sorto di siñansanan aki ta bini door di mentirosonan hipocrita, kende nan consenshi a wordo kima manera cu un heru cayente, etc. etc.
Pues, rumannan stima den Cristo, y tur e personanan den Antiyas cu tin hamber y sed di husticia. E tempo a yega pa nos repenti y kere e Evangelio puro di nos Señor y Salbador JesuCristo. Pasobra ta pa salba nos, El a bini na mundo, y a carga nos picanan den Su curpa ariba e crus. Pa nos libra di picanan, por biba pa husticia e resto di nos dianan. Sea libra awe di tur e milagernan di mentira cu ta wordo usa pa e Enemigo number uno di Cristo, y di Su Iglesia. Lesa Efesionan 2:2-10, y te un otro mensahe.
Posted by Bicento & Betty Henriquez at 1:24 PM No comments:
Thursday, October 17, 2013
Ola, lesadornan di nos blog! Pa hopi dia nos no a scirbi nada,manera sigur boso sigura a ripara. Nos ta pidi dispensa, ma ni Bicento of ami, Betty, tabata sinti bon den e luna cu a pasa. Sr. Bicento ta lucha awor cu algo nobo: Presion halto!! Nunca den su bida el a wordo molestia cu algo asina - te awor. Ami a cuminsa cu remedy di anja 1965 te awe. Cada bes mi tin cu cambia eseynan, dor cu e sistema di e curpa ta custumbra cu e medicina. Ma danki Dios cu awe si nos por a prepara algo cu ta spierta nos den e ultimo temponan cu nos ta bibando eyden.
E ULTIMO DIA
Mescos cu tabatin un principio of un cuminsamento, tambe lo tin un final of un cabamento, di e tera cu nos ta yama mundo, mescos cu tabatin e prome dia (Genesis 1:1-5). Nos lo tin tambe e ultimo dia di e sistema actual, den cual nos ta bibando awor.
Nos ta encurasha tur hende pa lesa den e Testamento Nobo, y busca Mateo Capitulo 24, y lesa e capitulo ey completo. Pasobra den e porcion di Scritura aki, nos ta lesa e historia completo tocante e final di e sistema actual, den cual nos ta bibando. Y esey a wordo revela na nos door di nos Señor JesuCristo, e Yiu di Dios Su mes. Ey nos ta lesa tocante e peliger di profetanan falso. Esakinan ta personanan cu ta pretende cu nan ta sirbidornan di Dios, pero cu realmente ta siñadornan falso.
Ademas Señor Jesus a spierta nos adelanta cu maldad lo multiplica asina tanto, cu e lo afecta e bida asta di e berdadero yiunan di Dios, kendenan ta e personanan cu a tende e Evangelio, y a kere, y a repenti, y a deposita nan fe den e Yiu di Dios, kende a carga nos picanan den Su curpa ariba e crus. Pa nos libra di picanan, por biba pa husticia. Pasobra ta pa medio di Su heridanan, nos a wordo cura. Ademas nos Señor a spierta nos adelanta cu lo tin afliccionan manera nunca antes ariba henter mundo. Simplemente laga nos compara e isla chikito aki di Aruba. Practicamente Aruba ta wordo proclama como un isla Cristian. E no ta asunto cu nos cu ta scirbi e mensahe aki ta pensa di nos como miho cu tur otro hende, y ta exalta nos mes como huesnan. Pasobra Scritura ta proclama cu realmente no tin ni sikiera un bon hende ariba e mundo aki, ni sikiera uno. Romanonan 3:10-18 ta bisa nos lo siguiente: “Manera ta para scirbi: No tin ni un husto, ni sikiera un; no tin un cu ta comprende,ni un cu ta busca Dios. Tur a desvia, nan tur hunto a bira sin balor; no tin ni un cu ta hasi bon, ni sikiera un. Nan gargantanan ta grafnan habri; nan lenga ta practica mentira. Veneno di colebra ta ariba nan lipnan. Nan boca ta yen di maldicion y di amargura. Nan pianan ta lihe pa drama sanger; ruina y miseria ta marca nan pasonan, y e camina di pas nan no conoce. No tin temor di Dios dilanti di nan wowonan.”
Amigonan stima pa nos Señor, pone bon atencion cu e cosnan aki no a wordo scirbi tocante di solamente algun persona, kendenan nos por ta masha lihe pa condena; pero pone bon atencion cu tur hende di mundo ta wordo inclui. Pues, tanto ta Judiunan, y e resto di humanidad ta inclui aki. No ta nos ta siña esaki for di nos mes huicio; pero ta e Spirito Santo di e Dios Haltisimo, a inspira e Apostel Pablo pa scirbi esaki – y claro e ta inclui su mes, esta, e Apostel.
Hopi añanan prome cu e Apostel Pablo a scirbi tocante di e corupcion di e naturalesa humano, e profeta Jeremias a scirbi lo siguiente: “E curason ta mas engañoso cu tur otro cos, ta totalmente corupto, ken por comprende?” Anto e contesta di Señor ta lo siguiente: “Ami, e Señor, ta scudriña e curason. Mi ta scudriña e mente, pa duna cada uno segun su conducta, segun e fruta di su echunan.” (Jeremias 17:9,10).
Segun Scritura, Señor nos Dios ta papia na tur hende di mundo, na cada uno di nos individualmente sin excepcion. Y e mensahe di Dios na cada persona den e mundo aki ta: Cu salbacion cu ta inclui pordon di tur picanan, y bida eternu, ta wordo obteni solamente pa medio di fe den Jesus e Yiu di Dios. Pasobra aunke El a biba pa un tempo ariba e mundo aki, den un curpa humano. Y aunke El a wordo tenta den tur cos mescos cu nos. E no a peca, y ni un mentira no a wordo haya den Su boca. Scritura ta revela masha clas mes, cu Señor Jesus a carga nos picanan den Su curpa ariba e crus; pa nos libra di picanan, por biba un bida husto. Pasobra ta pa medio di Su heridanan nos a wordo cura. Y e berdad puro y precioso ta, cu bou cielo no tin un otro nomber pa medio di cual nos mester wordo salba. Sea sigur di esaki, y sea masha sigur, cu separa di fe den e Yiu di Dios, no tin pordon di picanan y bida eterno. Esey, ta e testimonio den henter Scritura, y den henter mundo. Y aun den e cielonan mes.
Y uno di e bendicionnan masha grandi, revela na nos den Beibel ta : cu e palabra ta den bo boca y den bo curason. Esey ta e mensahe cu nos ta proclamando: Cu si bo confesa Señor Jesus cu BO boca, y kere den BO curason cu Dios a lamt’E for di e mortonan; lo bo ta salba. Pasobra ta cu su curason un persona ta kere y ta wordo hustifica, y cu boca e ta confesa of bisa esey pa haya salbacion. Pasobra Scritura ta bisa: Ken cu kere den djE, lo no keda brongosa. Pasobra no tin distinction meimei Judiu y no Judiu, pasobra e Señor ta Señor di tur, y ta bendiciona ricamente tur cu yama n’E. Pasobra cada uno cu yama na e nomber di e Señpr, lo ta salba.
E yamamento aki, Amigonan stima di tur edad, mester ta un yamada causa pa un repentimento real di curason. Pasobra sin repentimento real di curason no tin pordon. Lesa e Capitulo 12 di Romanonan sin falta. Y te un otro mensahe pa e gracia di Dios.
Posted by Bicento & Betty Henriquez at 1:03 PM No comments:
Subscribe to: Posts (Atom)


text:
Sprint Triathlon lo ta diadomingo 14 di oktober na Boca Catalina
Oranjestad, Aruba – 12 di october, 2017. Despues di a organisa e Duathlon Nacional, e federacion di triatlon Arubano, ATA lo organisa un otro tremendo evento pa nan tri-atletanan e biaha aki e tan gusta Guardian Group Sprint Triathlon, esaki diadomingo 14 di oktober proximo. E evento di Sprint Triathlon lo ta programa pa cuminsa pa 7’or di mainta y lo ta na e luga di custumber esta Boca Catalina na Malmok. E evento di Sprint Triathlon lo ta uno veloz mirando e distancianan cortico cu tin cu wordo recori pero mas cu claro e intensidad lo ta uno halto.
Pa loke ta e participacion pa cu e careda di Sprint Triathlon, e categorianan lo ta den Super Sprint(Kids te cu 14 aña) unda nan lo mester landa 375 meter, core bicicleta 10 kilometer y finalisa cu 2.5 kilometer core na pia. Den e categoria di Junior & Adulto Male, e distancianan recori lo ta un tiki mas. Aki cada atleta lo mester landa un total di 750 meter, core bicicleta pa 20 km y finalisa e competencia cu un 5 km careda na pia. Por ultimo den e categoria Female Open 15+, aki e tri-atletanan femenino mester landa 750 m, despues core bicicleta un total di 20 km y finalisa nan careda na pia cu un recorido di 5 km.
Lotto, e loteria di Aruba pa medio di Stichting Sportsubsidie Aruba a yuda subsidia e calendario annual di actvidad organisa pa Aruba Triathlon Association
Lotto, e loteria di Aruba tin diferente wega; Catochi, Big 4, 1-OFF, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e weganan di Raspa y Gana. Cumprando Lotto bo ta contribui na deporte riba nos isla. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.
Distancia:


text:
Huidige artikelen
donderdag 25 augustus 2016 - Diabierna awor e orario di servicio na publico ta diferente
Tanto pa e seccion di servicio pa cliente y e seccion di servicio di caha
ORANJESTAD – Departamento di Impuesto ta participa cu su orario di servicio na publico lo ta diferente diabierna awor, dia 26 di augustus 2016. Esaki debi na reunionnan interno cu tin cu tuma lugar. E cambio di orario ta conta tanto pa e seccion di servicio pa cliente como e seccion di servicio di caha. Aki ta sigui un skema.
Departamento di Impuesto ta pidi su clientenan pa tuma bon nota di e cambio di orario pa evita cualkier inconveniencia. Entrante dialuna, dia 29 di augustus 2016, Departamento di Impuesto lo continua cu tur su servicionan manera custumber.
Gerencia di Departamento di Impuesto
25 di augustus 2016


text:
dinsdag 13 maart 2018 - Departamento di Impuesto ta reanuda su servicio di caha na DIMAS
ORANJESTAD – Departamento di Impuesto ta anuncia cu entrante diamars 13 di maart 2018 ta reanuda su servicio di caha situa den e edificio di DIMAS na Paardenbaaistraat 11. E servicio di caha aki ta unicamente pa e clientenan di DIMAS. Pues, e clientenan aki lo no mester bay mas na e oficina di Departamento di Impuesto na Camacuri. Tur cliente lo tin e oportunidad pa por haci pago adelanta na DIMAS mes prome cu atende nan cita pa un servicio of producto.
Departamento di Impuesto tin un balie ubica den e sala di espera y asina facilita tur cliente cu tin mester di haci pago manera di:
- Gastonan administrativo (retributies)
- Gastonan pa permiso (leges) y
- E suma di deposito (waarborgsom)
E pagonan lo por wordo efectua unicamente cu tarheta di debito. Pues, lo no ta posibel pa paga cu placa efectivo. E orario di servicio na DIMAS ta:
7:45 am – 11.30 am
1.15 pm – 3:00 pm
E clientenan cu ta paga cu cash mester acudi na MFA Noord, Paradera of Savaneta of na e oficina di gobierno na Santa Cruz of San Nicolas.
Departamento di Impuesto ta haci un apelacion na tur cliente pa tuma bon nota di e cambionan den e servicio di pago aki pa evita cualkier inconveniencia.
Por sigui tur informacion di Departamento di Impuesto riba e pagina di Facebook: https://www.facebook.com/impuestoaruba/ pa keda bon informa.
Gerencia di Departamento di Impuesto
13 di maart 2018